Kad SD Paling Laju Di Dunia

Sony baru sahaja memperkenalkan kad SD paling pantas ketika ini. Menurut Sony, kad SD SF-G UHS-II mempunyai kelajuan read / write pada kadar 300MB/s dan 299MB/s, kelajuan ini pastinya akan mendatangkan manfaat yang besar kepada para profesional yang mengendalikan fail-fail bersaiz besar seperti jurugambar profesional.

Selain itu, kad SF-G adalah hadir dengan ciri kalis impak, kalis air, suhu, dan sinar X-ray. Menurut Sony, kad ini boleh didapati dalam variasi 32GB, 64GB dan 128GB. Sony tidak mengeluarkan sebarang maklumat harga, namun berkata kad ini akan memasuki pasaran sekitar bulan Mac.


Yasmin Yusuff Menyumbang Suara Bagi Navigasi Waze!!!

Sebaik sahaja masalah COVID-19 mula melanda, dan kita senegara mengalami penyekatan pergerakan, anda mungkin menyedari akan satu pilihan suara tambahan di dalam Bahasa Malaysia di aplikasi Waze anda, “Bahasa Malaysia – Yasmin”. Ini bukan calang-calang Yasmin – ini tidak lain dan tidak bukan suara penghibur serba boleh, Dato’ Yasmin Yusuff.

Dari menawarkan navigasi belokan-demi-belokan, ke tip keselamatan seperti mengingatkan pemandu untuk memasang tali pinggang keledar, dan juga mengingatkan pemandu untuk mengurangkan kelajuan apabila menghampiri lampu isyarat merah, Yasmin melakukannya dengan penuh kelas. Beliau juga menyelitkan ekspresi dan ungkapan yang meriangkan seperti “alamak, miss!” apabila anda terlepas susur keluar dan “lubang lagi”, suatu rungutan yang sering kita fikirkan sendiri apabila terdapat jalan yang berlubang di hadapan.

Ingin Yasmin menavigasi perjalanan anda? Ikuti langkah-langkah berikut untuk menukar suara navigasi Waze anda:


Selebriti Media Sosial kini Perlu Bayar Cukai Pendapatan

Jika sebelum ini, selebriti media sosial yang melakukan reviu di platform media sosial dan menerima bayaran tidak perlu membayar cukai pendapatan.

Namun kini, telah berkuatkuasa bahawa reviu yang dilakukan oleh mereka yang menerima bayaran melebih RM5000, maka mereka perlu mengisytihar dan membayar cukai pendapatan.

Hal ini kerana, kaedah melakukan reviu menerusi platform media sosial dikategorikan sebagai profesion.

Dalam pada itu, kanak-kanak juga turut tidak terkecuali dari undang-undang ini yang mana ia terikat di bawah Akta Cukai Pendapatan 1967. Kanak-kanak bawah umur yang mendapat pendapatan dalam jumlah yang dikenakan pendapatan, juga tertakluk kepada bayaran cukai. Justeru ibu bapa perlu ambil cakna dalam urusan ini.

Justeru, Lembaga Hasil Dalam Negeri (LHDN) sedang melaksanakan Program Khas Pengakuan Sukarela seperti yang telah diumumkan dalam Belanjawan 2019. Program ini akan dilaksanakan sehingga 30 Jun 2019 dan individu yang sukarela mengisytiharkan pendapatan akan menikmati kadar penalti yang rendah iaitu 10% dan 15% atas cukai yang dibayar.


Machines Apple Tawarkan Potongan Sehingga 80% Sempena 12.12

Pengedar rasmi Apple iaitu Machines tidak ketinggalan mengadakan promosi hebat sempena sambutan 12.12 ini. Terdapat beberapa barangan menarik yang ditawarkan bermula 12.12 sehingga 24.12 dengan potongan harga sehingga 80%. Di antara produk yang mencuri perhatian adalah Apple Watch generasi ke-2 yang ditawarkan pada harga RM999 (RM1,649) dan juga iPhone 6 32GB berwarna emas kini berharga RM1,499 (RM1,999).

Bukan itu sahaja, kepada yang ingin mendapatkan iPad inilah masanya, kerana Machines menawarkan iPad Pro 9.7 32GB (4G) berharga RM1,599 (RM3,299) serta iPad Pro 12.9 dengan harga RM1,999 (RM3,499). Manakala MacBook Air berharga RM2,999, MacBook RM3,999 dan MacBook Pro RM7,999 serta barangan lain dengan diskaun sehingga 80% daripada harga asal.

Semua barangan yang dibeli didatangkan dengan waranti selama setahun. Di samping itu, Apple Watch pula akan mendapat pelan pelindungan selama 2 tahun. Bagi yang berminat untuk mendapatkan barangan dari Apple ini, anda boleh menyemak di Machines dan membelinya bermula 12.12 ini.


Maxis 4G & YouTube Lancarkan Filem 360 Darjah Pertama Di  Malaysia Sempena Meraikan Hari Kemerdekaan 2016

Sempena dengan sambutan Hari Merdeka dan Hari Malaysia 2016 yang bakal tiba, Maxis 4G & YouTube telah menayangkan Maxis Rojak 360°, siri filem 360° pertama di Malaysia oleh lima pembikin filem terkemuka tempatan. Menggunakan platform video-melalui-mudah alih 360° YouTube, setiap filem menjemput penonton untuk menggerakkan smartphone mereka di pelbagai arah untuk “melihat Malaysia dari pelbagai perspektif yang berbeza”.

Siri filem Maxis Rojak 360° merupakan hasil kerjasama Maxis 4G serta YouTube, selain dengan bintang-bintang YouTube The Ming Thing dan RED People, pengarah filem Tamil Veedu, pembikin filem pendek Junad Mohd Nor yang telah memenangi anugerah di Pesta Filem Antarabangsa Busan, dan pengarah komersial Barney Chua.

Selain itu, projek Rojak 360° turut meraikan kepelbagaian Malaysia, di mana ia menonjolkan keunikan dialek tempatan termasuk Hokkien Johor serta Kelate (Bahasa Melayu Kelantan), meraikan tradisi budaya yang kurang diketahui, dan mempamerkan keindahan tempat-tempat berlainan di Malaysia termasuk Batu Caves, Kota Bharu dan Taman Kota Kinabalu.

Walaupun setiap jalan cerita, lokasi dan bahasa yang dipaparkan adalah berbeza, setiap satu daripada filem-filem Rojak ini membawa naratif Hari Malaysia yang memberi ‘perisa rojak’ “Cham Cham Lagi Best”.

Tiga daripada filem ini akan ditayangkan di YouTube pada 26 Ogos 2016 bersempena Hari Merdeka, manakala dua lagi filem bakal ditayangkan pada Hari Malaysia. Maxis Rojak 360° adalah siri filem 360° pertama di Malaysia yang dirakam sepenuhnya menggunakan kamera 360° tercanggih, dan boleh dilihat pada mana-mana telefon pintar biasa melalui YouTube.

“Rojak 360 Lost and Found” – oleh The Ming Thing
Memberi tumpuan kepada perbezaan kita kadang-kadang membuatkan kita hilang tuju arah. Tetapi menerima perbezaan antara satu sama lain boleh membantu kita pulang ke pangkal jalan.

“Rojak 360 Cham Cham” – oleh RED People
Satu hari di dalam kehidupan seorang rakyat Malaysia, ia dirakam secara 360° daripada sudut pandangan pencerita. Sebuah filem mengenai kepelbagaian dan erti sebenar keluarga.

“Rojak Cow Cow” – oleh Veedu Productions
Sebuah filem mengenai perbezaan antara satu sama lain. Pada satu hari melihat sebuah keluarga berpindah ke rumah baru mereka dengan seekor lembu yang dinamakan Letchumi.


Reviu Eksklusif: OPPO F5, Peranti Berskrin 18:9 + Kamera Selfie 20MP AI

OPPO Malaysia buat pertama kalinya memperkenalkan peranti dengan skrin hampir penuh yang diberi nama sebagai OPPO F5. Didatangkan bersama 3 pilihan warna iaitu emas, hitam dan merah, telefon pintar ini menampilkan kerangka yang dibina berasaskan logam dengan rekaan ergonomik menggunakan paparan LCD bersaiz 6 inci FHD+ beresolusi 2160 x 1080p.

Harga Jualan: 4GB: RM 1,298 / 6GB: RM 1,698

Berkenaan kamera depan, OPPO F5 dibekalkan dengan sensor 20 Megapiksel f/2.0 AI Beauty yang mampu mengenalpasti jantina dan umur melalui pengimbas wajah. Bukan itu sahaja, ia juga mampu melaraskan cahaya yang masuk ke dalam sensor mengikut tona warna serta jenis kulit si pengguna.

Apa yang menarik pada peranti ini? Teruskan membaca…

Sebelum ini, peranti OPPO yang ramai ketahui mempunyai butang utama di bahagian depan. Tetapi dengan OPPO F5, rekaan lebih kemas menggunakan skrin bersaiz 6.0 inci dengan paparan 18:9 beresolusi 1080 x 2160 piksel.

Sisi kanan OPPO F5 telah digunakan secara optima apabila menempatkan butang kawalan fizikal iaitu butang kuasa yang bertindak sebagai butang Lock/Unlock serta slot dua kad SIM dan kad tambahan microSD. Manakala sisi kiri pula kelihatan agak kosong kerana hanya menyediakan butang melaras volume sahaja.

Penyediaan dua slot kad SIM terletak pada sisi kanan smartphone yang menyokong kad SIM jenis nano SIM pada kedua-duanya. Untuk menggunakan kad microSD dengan sokongan sehingga 256GB, anda boleh memasukkannya pada slot kad SIM kedua.

Panel belakang yang diperbuat daripada logam ini kelihatan lebih ringkas rekaannya kerana ia hanya menempatkan satu lensa kamera utama beresolusi 16 Megapiksel dan juga LED flash. Walau bagaimanapun, permukaan kamera OPPO F5 sedikit timbul iaitu kira-kira 1mm dari permukaan panel belakangnya.

Berbeza dengan pengimbas cap jari telefon pintar OPPO sebelum ini yang mana terletak di bahagian mula depan peranti, tetapi dengan OPPO F5, sensor pengimbas cap jari telah dialihkan ke bahagian belakang peranti.

Bahagian bawah kerangka OPPO F5 ini telah dioptimumkan ruangnya dengan penyediaan port 3.5mm audio jack, lubang mikrofon, port microUSB dan juga speaker. Manakala bahagian atas kerangkanya pula kelihatan lebih ringkas rekaannya kerana hanya dilengkapi dengan lubang mikrofon sahaja.

Bahagian 2 >> OPPO F5, apa yang menarik?


Senarai 10 Pemenang Apple #ShotOniPhone

Pertandingan fotografi Apple Shot On iPhone telah tamat, dan kini Apple telah menyenaraikan 10 pemenang yang berjaya menghasilkan gambar terbaik dengan peranti iPhone mereka.

Tahniah diucapkan kepada 10 pemenang yang berasal dari Amerika Syarikat, Singapura, Jerman, Belarus dan Israel, dan gambar terpilih tersebut diambil menggunakan iPhone XS Max, iPhone XS, iPhone X, iPhone 8 Plus dan iPhone 7.

Kesemua gambar yang terpilih akan digunakan sebagai tujuan promosi di laman web dan Apple Store, dan seperti yang dijanjikan pemenang akan menerima bayaran berdasarkan penggunaannya.


OPPO Malaysia Berkolaborasi Bersama Swarovski – Eksklusif Untuk OPPO F5 6GB (Edisi Merah)

OPPO Malaysia baru saja mengumumkan OPPO F5 6GB (Edisi Merah) akan dilancarkan secara rasmi di Malaysia pada 6 Disember 2017 dan pra-tempahan juga boleh dibuat pada hari yang sama.

Terkini, OPPO juga telah mengumumkan kolaborasi bersama Swarovski untuk sesuatu yang istimewa! Kedua-duanya sangat teruja dengan projek tersebut dan tidak sabar menunggu untuk mendedahkannya tidak lama lagi!

Sebelumnya, duta F5 6GB (Edisi Merah), Neelofa telah ke Shanghai, China untuk menghadiri pertunjukan fesyen Victoria Secret 2017.

Ingin mengetahui apakah yang ditawarkan oleh OPPO dan Swarovski untuk OPPO F5 6GB (Edisi Merah ini), kekal bersama kami!


POCO X2 Bakal Hadir Dengan Sokongan Paparan Skrin 120Hz?

POCO telah pun berkongsi berita menarik di mana mereka bakal muncul dengan pewaris baharu iaitu POCO X2 pada 4 Februari ini. Ia menjadi peranti pertama daripada POCO selepas menjadi bebas.

Menjelang pelancaran rasmi, POCO nampaknya mengacah orang ramai dengan pelbagai spesifikasi peranti termasuklah ia bakal membawakan sokongan paparan skrin 120Hz! Perkara ini diperoleh daripada kebocoran sebuah poster acah dengan caption “RealityFlow 120Hz”.

POCO turut menambah kejutan dengan mengacah bahawa peranti ini mungkin membawakan lensa 64MP Sony IMX686, chipset Snapdragon dan sejenis cecair penyejuk. Dengan pengesahan kadar penyegaran ini, kita boleh menjangkakan POCO bakal terus mengacah orang ramai dengan lebih banyak butiran pada masa akan datang. So, korang okay tak tu?

[ S U M B E R ]


Zon Perbandingan: Peranti 108MP Kamera

Pengenalan awal siri Samsung Galaxy S20 tidak dinafikan membawa banyak peningkatan dari segi prestasi dalaman sehingga kuasa penggambarannya. Terutamanya Galaxy S20 Ultra 5G yang hadir dengan kamera beresolusi 108MP, menjadi peranti kedua di pasaran dengan konfigurasi berkuasa ini selain Xiaomi Mi Note 10.

Apakah perbezaan di antara kedua peranti power ini? Jom kita semak jadual di bawah:


[TERTIRIS] : Rekaan Pelindung Skrin Samsung Galaxy Note 10 Muncul – Hadir Dengan Bezel Sangat Nipis?

Sejak dua menjak ini, makin kerap kita ‘disajikan’ dengan berita ketirisan mengenai pendatang baru Samsung iaitu Samsung Galaxy Note 10. Meskipun masih berteka-teki mengenai model ini, namun maklumat tertiris yang muncul sedikit sebanyak dapat memberi gambaran mengenainya.

Terkini, muncul satu maklumat mendedahkan bahawa rekaan pelindung skrin untuk Galaxy Note 10 kini muncul di arena web. Imej tersebar memaparkan peranti ini bakal hadir dengan rekaan “mengiurkan” bersama bezel yang sangat nipis pada bahagian sisi serta atas. Pun begitu, bezel pada bahagian “dagu” kelihatan sedikit tebal.

Walau bagaimanapun, maklumat tertiris masih lagi ‘rumors’ dan belum diketahui kesahihannya. Jadi, sama-sama kita tunggu kemunculan tuan empunya badan sendiri dan kekal bersama eRing untuk lebih info terkini!


OPPO A5 Dilancarkan Di China – Sokong Spesifikasi Kelas Pertengahan!

OPPO baru-baru ini telah melancarkan model terbarunya dalam kelas pertengahan yang diberi nama OPPO A5 untuk pasaran China. Menawarkan peranti dengan skrin 6.2-inci HD+ (1520 x 720 piksel) menggunakan paparan bernisbah 19:9 bertakuk.

OPPO A5 dikuasakan oleh pemproses Qualcomm Snapdragon 450 berkelajuan 1.8GHz bersama memori RAM 4GB serta storan sebesar 64GB. Menyokong penggambaran dwi-kamera 13MP f/2.2 + 2MP f/2.4 untuk rakaman bokeh, sementara kamera swafoto pula hadir dengan sensor 8 Megapiksel dengan teknologi AI.

Spesifikasi lain adalah bateri berkapasiti 4,230mAh di samping memori tambahan melalui slot kad microSD. Menurut laman sesawang, peranti ini didatangkan dalam dua pilihan warna iaitu merah jambu serta biru. Untuk harga pula, OPPO A5 dijual dengan tanda harga CNY1,500 (kira-kira RM914).


Jualan Honor 9 Sebanyak 1 Juta Unit Pada 28 Hari Pertama!

Honor telah melancarkan peranti flagship mereka pada pertengahan bulan lepas, selepas 28 hari dibuka untuk jualan, Honor 9 mencatatkan rekod penjualan sehingga satu juta unit secara global.

Menurut CEO Honor, mereka hanya dapat menjual model Honor 8 pada tahun lepas dengan jumlah 1.5 juta unit dalam masa dua bulan, tetapi apa yang berlaku pada tahun ini agak mengejutkan baginya dan pasukan.

Penjualan sebanyak ini telah memecah rekod prestasi Honor, kata Zhao Ming. Namun, kejayaan ini masih lagi merisaukannya kerana stok untuk diedarkan adalah sangat terhad. Walau bagaimanapun, Zhao Ming akan mencari jalan menyelesaian untuk memastikan isu stok terhad ini diselesaikan dengan segera.


Telefon Pintar Sokong Projektor Jenama SCAND.A Diperkenalkan Di Malaysia

Sudah lama tidak melihat telefon pintar yang dilengkapi projektor bukan? Jika anda masih ingat, sebelum ini Samsung dan Lenovo juga pernah melancarkan telefon pintar dan tablet yang dilengkapi dengan projektor.

Terbaru, sebuah telefon pintar dengan jenama baru telah diperkenalkan di Malaysia. Menggunakan nama SCAND.A, telefon pintar ini dilengkapi dengan sebuah projektor bersaiz 12 – 200 inci dengan kecerahan cahaya sehingga 80 lumens.

Menyokong sistem operasi Android 7.0 Nougat, peranti SCAND.A telah dikuasakan oleh MediaTek MT6753 dan CPU Quad Core berkelajuan 1.5GHz. Malah turut menyokong RAM 3GB bersama storan 64GB.

Menampilkan paparan skrin berukuran 5.5 inci beresolusi 1920×1080 piksel dengan lengkung 2.5D, sokongan German OSRAM LED untuk jangka hayat lampu projektor mampu bertahan sehingga 20,000 jam dengan adanya bateri berkapasiti 4500mah. Jadi, ia sememangnya sesuai untuk menonton video dan juga bermain permainan dalam jangka masa yang lama. Tidak ketinggalan, telefon pintar SCAND.A ini turut menyokong teknologi pengimbas cap jari.

Kepada yang berminat, ia dijual pada harga RM2,488. Tetapi, anda boleh mendapatkan harga diskaun RM2,088 apabila membuat pra tempahan di laman SCAND.A bermula hari ini dan akan mula diedarkan pada 1 Mac 2018 dengan sebulan waranti.


HUAWEI Dikhabarkan Telah Mempatenkan Rekaan Telefon Boleh Lipat Terbaharu!!!

Ada satu desas-desus yang mana dikhabarkan HUAWEI telah mempatenkan rekaan peranti boleh lipat terbaharunya pada 23 Oktober lalu.

Jika dilihat rekaan peranti ini, ia tampak seperti Samsung Galaxy Z Flip yang mana kedua-dua peranti ini boleh dilipat.

Masih tidak diketahui bila ia akan dilancarkan di pasaran. Jadi, sama-sama kita nantikan!!!


Mi 11 Bakal Dilancarkan Pada 8 Februari Ini!!!!

Ada sesuatu yang menarik buat peminat Xiaomi apabila peranti terbaharunya iaitu Mi 11  Bakal dilancarkan tidak lama lagi.

Pelancaran peranti ini bakal berlangsung pada 8 Februari jam 8 malam. Bagi yang ingin menonton, anda boleh layari laman sesawang Xiaomi Malaysia Facebook Page.

Jadi, teruskan bersama kami bagi mengetahui informasi terkini mengenai peranti ini!!!


Samsung Galaxy Fit & Galaxy Fit e Tiba Di Malaysia – Harga Bermula RM139!

Samsung Malaysia hari ini mengumumkan bahawa Samsung Galaxy Fit & Galaxy Fit e kini tiba di pasaran tempatan. Direka khas untuk mereka yang mementingkan kecergasan, Galaxy Fit & Galaxy Fit e pastinya memenuhi sokongan gaya hidup aktif.

Bagi yang berminat, Galaxy Fit ditawarkan pada harga RM369. Manakala, Galaxy Fit e berharga RM139. Ketersediaan bermula 14 Jun 2019 dan boleh didapati menerusi beberapa saluran berbeza seperti Samsung Malaysia Online Store dan Samsung Experience Stores.

Spesifikasi Samsung Galaxy Fit & Samsung Galaxy Fit e :


Apple Music Kini Ditawarkan Bersama Music Onz U Mobile

Apple Music kini menjadi salah satu servis strim muzik terbaru yang ditawarkan di dalam pakej Music Onz U Mobile. Bagi pengguna pra-bayar dan pasca bayar U Mobile dengan akaun yang aktif, anda secara automatik layak menikmati servis strim muzik yang disenaraikan di dalam pakej Music Onz secara percuma.


Parallel Wireless Bantu Penuhi Visi Ketersambungan Ghana Investment Fund for Electronic Communications (GIFEC) Seluruh Ghana

GIFEC bersedia untuk mendayakan pelaksanaan 2,000 tapak OpenRAN

NASHUA, New Hampshire, 22 April 2020 /PRNewswire/ — Parallel Wireless, Inc., syarikat OpenRAN berpangkalan di A.S. terkemuka yang menyediakan penyelesaian OpenRAN hujung-ke-hujung tentuan-perisian yang pertama di dunia untuk liputan dan juga kapasiti, hari ini mengumumkan bahawa GIFEC, Dana Perkhidmatan Akses Sejagat (Universal Access Service Fund, UASF), telah memilih OpenRAN Parallel Wireless bagi menyediakan sambungan telefoni mudah alih kepada komuniti yang terabai dan tidak mendapat liputan di Ghana. Ghana Investment Fund for Electronic Communications (GIFEC) ialah satu Dana khas yang ditubuhkan oleh Kerajaan Ghana di bawah Akta Komunikasi Elektronik (Akta 775), diwujudkan untuk menyediakan perkhidmatan telekomunikasi dan ICT kepada kumpulan dan komuniti yang tidak mendapat liputan, terabai dan ternafi di negara berkenaan.

Afrika ialah benua yang paling berbeza-beza secara digital yang mempunyai hanya 44% pengguna mudah alih unik. Walaupun Ghana mempunyai salah satu pasaran telekomunikasi yang paling kompetitif di rantau berkenaan, terdapat kira-kira Seribu Dua Puluh (1,020) komuniti yang tidak mendapat isyarat mudah alih. Rangkaian 2G, 3G atau 4G tradisi memerlukan peralatan yang mahal dan besar untuk dilaksanakan dan beroperasi dalam komuniti ini. Rangkaian berasaskan perkakasan ini juga sukar dan mahal untuk dinaik taraf.

Parallel Wireless membolehkan satu peralihan dibuat kepada seni bina rangkaian OpenRAN terbuka, berasaskan perisian dan maya bagi menyediakan rangkaian berasaskan perisian 2G, 3G, 4G dan 5G yang boleh diskala. Rangkaian ini juga dapat dilaksanakan, diselenggara dengan berkesan kos serta boleh memberi liputan dan kapasiti kepada pengguna akhir dan juga perniagaan di seluruh negara tersebut. Pada akhirnya, matlamat UASF melibatkan ketersediaan, kemampuan dan kebolehcapaian kepada perkhidmatan tanpa wayar akan dapat dicapai pada garis masa yang dipercepatkan. OpenRAN Parallel Wireless telah menunjukkan prestasi, kualiti perkhidmatan dan faedah kos yang amat mantap di enam benua dengan:

Abraham Kofi Asante, Pentadbir untuk GIFEC, berkata, “Dana Akses dan Perkhidmatan Sejagat telah berada di barisan hadapan bagi merapatkan jurang digital dan menghubungkan yang tidak terhubung dengan meneroka penyelesaian yang inovatif serta berdaya maju termasuk OpenRAN, inilah yang kami perlukan untuk mempercepatkan transformasi digital di Ghana. Penting agar pihak Kerajaan dan penggubal dasar berkolaborasi secara teratur dengan sektor swasta bagi mewujudkan ekosistem yang tepat. Perkongsian bersama perkhidmatan Rainbow dan peneraju OpenRAN Parallel Wireless ini memberi tumpuan untuk mendayakan fungsi ketersambungan buat pengguna akhir dan banyak vertikal termasuk pengangkutan, kesihatan, pendidikan, keselamatan, pertahanan dan perkhidmatan perbankan. Hasilnya adalah masa yang lebih pantas dibawa ke pasaran untuk penawaran tanpa wayar ini dan juga penglibatan pelanggan yang lebih baik. Objektif utamanya projek ini adalah untuk mencapai 100% liputan perkhidmatan telefon mudah alih di seluruh Ghana dengan bekerjasama secara perkongsian yang erat bersama pengendali Rangkaian Mudah Alih (MNO).”

Christoph Fitih, Pengarah Jualan, Afrika, Parallel Wireless, berkata, “Tumpuan kerjasama kami dengan UASF adalah untuk membantu menyampaikan visi Ghana bagi menghubungkan masyarakat, perniagaan dan penduduk Ghana demi membolehkan semua orang untuk menikmati sambungan tanpa wayar di samping menjadikan pelaburan rangkaian kalis masa depan untuk sebarang perkhidmatan akan datang. UASF membina sebuah ekosistem untuk mendayakan transformasi digital bagi menyokong matlamat kerajaan serta sektor swasta dan kami berasa sukacita untuk membantu mereka mencapai misi mereka. Projek ini akhirnya akan membuka komuniti kami terhadap pembangunan dan memperkasa penduduk dari segi ekonomi. Ia akan menarik pelancong, mengetahui bahawa mereka tidak akan terputus sepenuhnya dari seluruh pelosok dunia disebabkan oleh perkhidmatan rangkaian yang lemah apabila mereka berkunjung.”

Parallel Wireless ialah satu-satunya syarikat berpangkalan di A.S. yang mencabar vendor legasi dunia dengan satu-satunya penyelesaian OpenRAN didayakan perisian SEMUA G (5G/4G/3G/2G) yang seragam dalam industri. Perisian rangkaian natif-awannya menakrifkan semula ekonomi rangkaian untuk pengendali mudah alih global dari segi pelaksanaan liputan dan kapasiti, di samping turut membuka laluan untuk 5G. Syarikat ini terlibat dengan lebih 50 pengendali terkemuka di seluruh dunia. Inovasi dan kecemerlangan Parallel Wireless dalam penyelesaian RAN maya terbuka, berbilang teknologi telahpun diiktiraf menerusi lebih 72 anugerah industri. Untuk maklumat lanjut, kunjungi: www.parallelwireless.com. Berhubung dengan Parallel Wireless di LinkedIn dan Twitter.

Ghana Investment Fund for Electronic Communications (GIFEC) ialah sebuah Agensi di bawah Kementerian Komunikasi. GIFEC ditubuhkan untuk menyediakan sumber kewangan bagi tujuan pewujudan perkhidmatan dan akses sejagat untuk semua komuniti serta turut memudahkan peruntukan telefoni asas, perkhidmatan internet, perkhidmatan multimedia, perkhidmatan jalur lebar dan penyiaran untuk komuniti ini. Dana ini diberi mandat untuk memudahkan peruntukan akses sejagat kepada semua individu melalui penggunaan ICT yang berpatutan demi pembangunan sosioekonomi.

Keywords:  Computer Software Computer/Electronics Telecommunications Telecommunications Carriers and Services Wireless Communications Contracts


Pra-Tempah OPPO F5 Edisi Istimewa Fattah Amin Mulai 5 Januari 2018 Pada Harga RM1,298

Sekiranya anda sudah tidak sabar-sabar untuk memiliki OPPO F5 Edisi Istimewa Fattah Amin yang telah diumumkan pada Disember 2017 yang lalu, kini tiba masanya untuk anda bersiap sedia untuk membuat pra-tempah model tersebut mulai 5 Januari 2018 ini.

Dengan harga jualan RM1298, anda bukan sahaja boleh memiliki OPPO F5 yang tertera dengan tandatangan artis popular tersebut tetapi akan turut menerima kotak hadiah eksklusif yang mengandungi pelbagai hadiah menarik seperti yang telah eRing kongsikan sebelum ini.

Selain daripada set kotak hadiah eksklusif ini, Fattah Amin turut memberi kepercayaan kepada OPPO Malaysia untuk menyampaikan mesej indah kepada para peminatnya menerusi klip video. Di dalam video itu, Fattah Amin telah menunjukkan karisma dalam usaha untuk memujuk kekasihnya yang sedang merajuk. Ingin tahu apa yang cuba dilakukan olehnya, tonton sahaja video berikut:


Jom Menangi Hadiah Bernilai Sehingga RM27 Ribu Menerusi My OPPO App Snatch N Win!!!

Keriangan hari Raya kini bermula kerana OPPO telah menyediakan hadiah menarik bernilai lebih dari RM 27,000 untuk pelanggan dan peminat tercinta menerusi Snatch N Win berlangsung dari 26 April hingga 16 Mei melalui Aplikasi My OPPO.

Ikuti langkah ini untuk menyertai peraduan ini:

Antara hadiah yang anda boleh miliki adalah 3 unit OPPO Reno5 F, 3 unit OPPo Enco X, 3 Unit OPPo Watch 46mm, 3 unit OPPO Watch 41mm, 10 unit OPPO Band, 10 unit OPPO VOOC Flash Charge Power Bank, dan 2250 unit relod Pin Touch n Go bernilai RM5 serta Reward Points.


Kemas Kini iOS 13.2.2 – Penambahbaikan Pada Isu Aplikasi Segar Semula

Kemas kini iOS 13.2 baru sahaja diedarkan minggu lepas dengan pengedaran teknologi Deep Fusion pada siri iPhone 11, namun terjadi pula isu lain yang agak menjengkelkan pengguna iPhone iaitu aplikasi kerap kali menghadapai segar semula (refresh).

Hari ini pihak Apple telah mengedarkan kemas kini iOS 13.2.2 yang bersaiz 133.7MB, bagi mengatasi masalah aplikasi segar semula.


Broker Terkemuka, IronFX Mengumumkan Pelancaran Laman Web Gabungan Baharu

LIMASSOL, Cyprus, 6 Februari 2021 /PRNewswire/ — IronFX dengan bangganya mengumumkan pelancaran laman web gabungannya yang baru diperbaharui, hasil usaha keras dan dedikasi pasukannya selama berbulan-bulan.

Program Gabungan IronFX kekal dengan reputasinya sebagai pusat utama untuk ahli gabungan melalui pelancaran laman web baharu ini yang menyediakan pelbagai kaedah, perkhidmatan dan rancangan pemasaran yang luas untuk membantu perniagaan berkembang dan meningkatkan kadar pertukaran.

Matlamat utama semasa proses reka bentuk semula adalah untuk mengemas kini dan mengembangkan perkhidmatan yang tersedia serta mewujudkan sumber yang lebih bernilai, berpusatkan pengguna dan responsif kepada ahli gabungan di semua platform dan peranti.

Laman web gabungan ini bertujuan untuk menarik minat ahli gabungan baharu dan semasa serta menawarkan pelan pembayaran, komisen dan bonus baharu yang menarik sebagai ganjaran kepada ahli gabungan. Ahli gabungan akan ditawarkan dengan pilihan yang menarik seperti menerima pembayaran komisen mingguan, CPA hingga $1,500, potongan harga hingga $15 setiap lot dan 6 pilihan pelan pembayaran. Ia juga menyediakan sokongan khusus daripada sekumpulan pakar dalam pendidikan, pemasaran dan bimbingan tentang cara untuk menubuhkan perniagaan mereka. Sebuah studio media yang komprehensif dan pelbagai kaedah pemasaran juga tersedia bagi membantu mereka membina jenama dan membentuk strategi pemasaran mereka sepenuhnya.*

Bonus menarik juga ditawarkan, termasuk bonus pendaftaran bernilai $1,000 dan bonus komisen sebanyak 30%.*

“Kami berasa teruja untuk melancarkan laman web baharu ini dan amat yakin bahawa ia akan berfungsi sebagai portal yang berguna dan bermaklumat kepada para pelanggan dan perniagaan gabungan untuk mengenali produk kami sebelum mereka turut serta dan mula mendapat manfaat daripada pelbagai perkhidmatan kami yang direka khas. Dengan sukacitanya kami ingin menyatakan bahawa setakat ini, kami telah membayar komisen sebanyak $35 juta dan program ini mempunyai kadar pertukaran sebanyak 40%. Mengapa ingin jadi lebih baik jika anda boleh menjadi yang terbaik!”

Untuk maklumat lanjut tentang Ahli Gabungan IronFX dan pelbagai perkhidmatan yang tersedia untuk perniagaan, sila layari https://affiliates.ironfx.com/en

Semua perdagangan melibatkan risiko. Ada kemungkinan untuk anda kehilangan semua modal.

*Semua pelan & bonus pembayaran adalah tertakluk kepada terma dan syarat

Keywords: Banking/Financial Service Computer/Electronics Multimedia/Online/Internet New products/services Financial Technology


PJ9, Speaker Terapung LG

Speaker terapung adalah antara koleksi peranti yang menarik dapat dilihat sepanjang tahun 2016. Jika anda kerap melayari laman ulasan dan produk audio, anda pasti perasan bahawa peranti audio terapung cukup laris sepanjang tahun ini. Terdapat pelbagai pilihan yang menarik dapat dilihat, ada yang berbentuk kapal angkasa Death Star, ada yang mampu mengeluarkan efek cahaya dan bermacam-macam lagi. Pada CES yang akan berlangsung tidak lama lagi, LG akan menunjukkan speaker terapung versi mereka dikenali sebagai PJ9.

PJ9 mempunyai bateri yang mampu membekalkan kuasa operasi selama 10 jam dan ia juga menyokong sistem pengecasan tanpa wayar. Selain itu, peranti audio ini dikelaskan sebagai IPX7 bermakna ia tiada masalah untuk digunakan di kawasan luar. PJ9 juga mempunyai speaker omnidirectional 360 darjah dengan reka bentuk diinsipirasikan dari turbin yang membolehkan bunyi tersebar dengan baik ke semua arah.

LG tidak memberikan sebarang maklumat harga atau tarikh jualan. Apa yang kami tahu adalah PJ9 akan dipamerkan di booth pameran LG semasa CES 2017 minggu hadapan.


iQOO Neo Rasmi! Sokong Snapdragon 845 + 4500mAh Bateri + Pengecasan Pantas 22.5W!

Pendatang baharu iQOO Neo menjadi perbualan panas sejak kemunculannya di laman sesawang, dan kini ia telah rasmi diperkenalkan dengan rekaan takuk kecil seperti model iQOO namun tampil bersama spesifikasi yang lebih asas.

iQOO Neo tampil dengan paparan skrin 6.38 inci AMOLED, nisbah skrin-ke-kerangka 83.3%, dijana oleh cip pemproses Snapdragon 845 dengan sokongan memori sehingga 8GB RAM dan 128GB ROM, serta beroperasi Android 9 Pie berasaskan FunTouch 9.

Ketahanan bateri menjadi fokus utama sejak iQOO diperkenalkan, tidak ketinggalan juga untuk iQOO Neo yang menggunakan kapasiti bateri sebesar 4500mAh.

Tambahan lagi teknologi pengecasan pantas 22.5W sekaligus memudahkan kaki gamer menikmati keseronokan bermain permainan video tanpa merisaukan ketahanan bateri.

Lebih mengujakan lagi di mana peranti ini juga hadir dengan teknologi 4D Game Shock 2.0 dan Super Liquid Cooling, di mana ia boleh menjamin peranti anda sentiasa pada prestasi yang memuaskan serta pengalaman bermain yang terunggul.

iQOO Neo mempunyai dua pilihan warna iaitu Hitam dan Ungu, bahagian kamera juga sangat power. Kamera swafoto menyokong 12MP (f/2.0), sementara kamera utama menyokong 12MP (f/1.8) + 8MP (f/2.4) + 2MP (f/2.4).

iQOO Neo ditawarkan dalam empat pilihan harga, seperti di bawah:


Instagram Membolehkan Anda Memuat Turun Segala Data Yang Pernah Dikongsikan

Sejak Facebook dilanda kontroversi ‘Cambridge Analytica’, syarikat ini nampaknya lebih berhati-hati dengan privasi pengguna. Terbaru, Instagram selaku syarikat induk dibawah Facebook telah memilih untuk berkongsi segala data yang dikongsikan pengguna secara bersama. Dalam erti kata lain anda berpeluang memuat naik gambar, komen, info mengenai profil secara menyeluruh.

Penawaran perkongsian ini membolehkan para pengguna menyimpan segala data untuk mengelakkan daripada kejadian yang tidak diingini berlaku melibatkan pihak Instagram dan juga pengguna.

Buat mereka yang mahu mendapatkan data yang pernah dikongsikan melalui laman Instagram, boleh terus ke laman Instagram. Permohonan mendapatkan data ini bakal diproses dan dihantar kepada pengguna melalui emel dalam jangka masa 48 jam.


HONOR MagicWatch 2 (46mm) Kini Dalam Warna Baru – Flax Brown, Harga Jualan RM749!

Selepas dilancarkan kali pertama untuk pasaran tempatan pada 18 Disember lalu, HONOR MagicWatch 2 (46mm) dikemaskini dengan kemasan warna baru lebih trendy – Flax Brown. Ditawarkan pada harga RM749, ketersediaan adalah bermula 29 Januari 2020 dan boleh didapati menerusi HiHonor dan HONOR Experience Stores (HES) berdekatan.

HONOR MagicWatch 2 didatangkan dalam 2 saiz iaitu 46mm dan 42mm. . Ia membawakan paparan bersaiz 1.39 AMOLED dengan resolusi 454 x 454 dan dikuasakan oleh cip pemproses Kirin A1. Melengkapinya adalah bateri berkapasiti 455mAh (dua kali ganda berbanding HONOR MagicWatch).

Jam pintar ini menyokong sehingga sehingga 15 mod sukan yang berbeza dan dibekalkan sejumlah fungsi menarik lain termasuk – pemantauan kadar jantung menerusi teknologi TruSeen 3.5, sokongan SP02, pemantauan tidur dengan TruSleep 2.0 dan pemantauan tekanan dengan TruRelax. Jangan lupa dapatkan satu okay!


Kempen #PlayWithHeart OPPO  Di Malaysia Dengan Hadiah Untuk Dimenangi!

OPPO akan melancarkan “Play With Heart” berkempen di Malaysia tidak lama lagi, untuk meraikan perkongsian rasmi global jenama itu dengan kejohanan tenis Wimbledon yang berprestij. Perkongsian itu adalah penghormatanuntuk mengejar kecantikan dan keanggunan bersama OPPO dan tenis melalui inovatif rekaan dan teknologi.Bersiaran pada 28 Jun, kempen “Main Dengan Hati” bertujuan untuk menangkap kegembiraan dan semangat di dalam dan di luar gelanggang kejohanan Wimbledon, memberikan semangat kepada peminat tenis dan sukan di seluruh Malaysia. Kempen akanmemaparkan penghormatan dari peminat dan pengaruhnya di seluruh dunia, semuanya berkongsi suka sukan.

Sebagai petunjuk menjelang kempen, OPPO semakin hangat dengan cabaran sederhana yang menyeronokkanbarangan Wimbledon yang menarik sebagai hadiah untuk dimenangi! Cabaran? Cukup menekabilangan bola tenis!Langkah-langkah untuk mengambil bahagian dalam #PlayWithHeart Ball Guessing Game adalah mudah:

Pemenang cabaran akan diumumkan di bahagian komen pada 1 Julai, dengan:

Sekiranya anda yakin dengan kemahiran meneka, berikan #PlayWithHeart Ball GuessingPermainan tembakan! Juga, nantikan halaman Facebook Rasmi OPPO Malaysia untuk lebih lanjut maklumat mengenai kempen #PlayWithHeart yang akan datang.


Mahu Fungsi Always On Display? Mudah Saja!

Peranti jenama LG dan Samsung adalah antara peranti yang hadir dengan fungsi paparan Always On. Ciri ini sangat menarik kerana ia memudahkan anda melihat informasi penting seperti masa, tarikh dan notifikasi dengan lebih pantas dan senang kerana apabila fungsi ini diaktifkan, paparan akan sentiasa aktif memaparkan data tersebut. Namun tidak semua peranti sesuai dengan ciri ini, hanya peranti yang menggunakan skrin jenis AMOLED sahaja disarankan untuk menggunakannya.

Sekiranya anda mempunyai peranti dengan skrin AMOLED tetapi tiada fungsi Always On, kali ini eRing akan ajar anda cara untuk mendapatkan fungsi akses data dan notifikasi pada peranti anda.

Dapatkan aplikasi Always On Amoled. Sebenarnya terdapat banyak lagi aplikasi yang menawarkan fungsi serupa, namun aplikasi ini adalah antara yang paling stabil dan selamat digunakan.

Lancarkan aplikasi setelah muat turun selesai.

Ini merupakan langkah yang paling penting sepanjang proses ini. Benarkan servis aplikasi untuk mengakses beberapa fungsi peranti. Tap Allow Now pada semua kebenaran yang diminta. Sesetengah kebenaran memerlukan anda masuk ke paparan settings peranti.

Bagi sesetengah peranti, anda perlu memuat turun aplikasi sampingan bagi memastikan aplikasi dan peranti berjalan lancar.

Anda juga boleh menetapkan rekaan paparan Always On. Namun beberapa pilihan memerlukan anda menyumbangkan wang kepada pihak pembina aplikasi. Harga tidak ditetapkan, anda boleh menyumbang sebanyak mana anda mahu kepada pihak pembina aplikasi untuk beberapa rekaan paparan.

Kami tidak menghadapi sebarang masalah sepanjang setengah hari menggunakan aplikasi ini. Data analisis penggunaan bateri juga tidak menunjukkan penggunaan kuasa yang luar biasa dari aplikasi ini. Bahkan aplikasi ini tidak muncul dalam jadual data kerana menggunakan kurang daripada 1% kuasa bateri.


Setaraf Mate 20 Pro – Google Pixel 4 Mencapai Skor 112 Pada Ujian DXOMark

Siri Google Pixel 4 telahpun dilancarkan di luar negara, terkini skor ujian DXOMark bagi model Pixel 4 turut dikongsikan di laman rasmi mereka.

Google Pixel 4 berjaya berada di carta top 10 dengan skor 112, yang mana setaraf dengan Mate 20 Pro. Secara keseluruhannya, Pixel 4 boleh dikatakan menerima peningkatan yang ketara pada kali ini berbanding peranti sebelum ini dalam menawarkan prestasi kualiti gambar yang memuaskan.

Dengan tawaran harga $799 (kira-kira RM3,348) bagi model Pixel 4 dan $900 (kira-kira RM3,770) bagi model Pixel 4 XL, adakah masih menjadi pilihan utama anda?


Jam Looper, Merekod Karya Muzik Lebih Cepat & Mudah

Jam Looper adalah aplikasi penghasilan muzik yang mempunyai fungsi asas, ia bagi memudahkan para pemuzik merekod idea karya mereka dengan cepat dan mudah. Aplikasi ini memfokuskan kepada teknik looping yang mengulang bunyi yang direkod tanpa henti. Teknik looping sesuai digunakan bagi pemuzik merekod ritma gitar dan drum.

Setelah merekod ritma yang dimainkan, anda boleh terus memainkan ritma tersebut dan bermain sambil merekod bunyi baru dalam masa yang sama, ini kerana aplikasi ini menyokong fungsi rekod 4 channel. Bagi mereka yang kurang biasa dengan terma ini, 4 channel bermaksud 4 trek audio boleh direkod dan digabung menjadi satu trek. Selain itu anda juga boleh mengawal kelantangan audio pada setiap channel, menjadikan rakaman muzik lebih baik dan menonjol.


Beli HUAWEI MateBook D 15 & Dapatkan Hadiah Percuma Sejumlah RM1,287 Di HUAWEI Roadshows Pada 18 Januari 2020

Komputer riba terbaru HUAWEI MateBook D 15 akan dijual pada harga RM2,499 mulai 18 Januari, pada hari tersebut pelanggan juga berpeluang mendapatkan hadiah percuma bernilai sejumlah RM1,287 dengan pembelian MateBook D 15 di HUAWEI Roadshow.

HUAWEI Roadshow akan diadakan di empat lokasi, termasuk IOI City Mall, Putrajaya, Sunway Pyramid, Petaling Jaya, Queensbay Mall, Pulau Pinang dan Imago Mall, Sabah. Hadiah percuma termasuk Microsoft Office 365, tetikus Bluetooth dan HUAWEI FreeBuds 3.

MateBook D 15 dibina dengan paparan skrin 15.6” pada bezel senipis 5.3mm, dijana cip pemproses AMD Ryzen 5 bersama 8GB RAM + 256GB SSD, dan 1TB HDD serta 3 USB porr (1x USB 3.0 dan 2x USB 2.0), bicu audio 3.5mm dan HDMI port. Maklumat lanjut, layari HUAWEI Malaysia.


Google Pixel Gantikan Siri Google Nexus

Dalam acara khas, Google telah mengadakan pelancaran khas untuk memperkenalkan beberapa produk terbaru keluaran mereka. Salah satunya adalah dua smartphone terbaru yang dijelmakan semula dengan nama baru iaitu Pixel dan juga Pixel XL. Hadir dalam dua variasi berbeza, ia menawarkan paparan skrin berukuran 5.0 inci dan 5.5 inci hadir dengan beberapa fungsi baru.

Google Pixel adalah smartphone pertama yang menyokong Google Assistant. Ia merupakan Google Now yang telah dinaik taraf untuk membantu penggunanya pada bila-bila masa dan di mana sahaja. Lebih menarik lagi, peranti terbaru keluaran Google ini telah berjaya mencapai markah penilaian DxOMark paling tinggi dalam sejarah telefon pintar hasil daripada kerja keras jurutera Google dalam membangunkan komponen optikal Google Pixel. Ia secara tidak langsung telah menewaskan Samsung Galaxy S7 yang sekian lama menduduki takhta kamera telefon paling cantik.

Kehadiran penggambaran beresolusi 12.3 Megapiksel dengan lensa 1.55μm piksel pastinya memerlukan ruang penyimpanan yang besar bukan? Oleh itu, pengguna Google Pixel bakal menikmati ruang penyimpanan tanpa had. Bukan itu sahaja, gambar atau video yang dimuat naik untuk disimpan tidak akan dikecilkan, sebaliknya ia kekal sepertimana gambar atau video diambil walaupun video tersebut beresolusi 4K.

Lebih istimewa lagi, Google Allo dan Duo turut tersedia pada peranti terbaru Google, di mana ia merupakan hasil tangan dari Google sendiri. Allo adalah aplikasi permesejan yang pintar, ia boleh memahami perbualan anda dengan pihak lain. Apabila diperlukan, Allo akan mencadangkan maklumat yang berkaitan dengan apa yang dibicarakan. Manakala Duo pula membolehkan pengguna membuat panggilan dengan ringkas dan mudah.

Di Amerika Syarikat, Google Pixel ditawarkan pada harga bermula USD 649 (kira-kira RM 2,684) sehingga USD 749 (RM 3,097).

Quad Core (2×2 2.15GHz / 2×1.6GHz)

32GB / 128GB, 4GB LPDDR4 RAM

12.3 Megapiksel IMX378
1.55μm
PDAF + LDAF
f/2.0 Aperture

8 Megapiksel IMX179
1.4µm
f/2.4 Aperture

Very Black, Quite Silver & Really Blue


Xinhua Silk Road: Zhangjiagang China Timur terima pelaburan projek RMB 61.5 bilion di minggu ekonomi & perdagangan 2020

BEIJING, 5 November 2020 /PRNewswire/ — Bandar pelabuhan yang terletak di China Timur, Zhangjiagang menerimapelaburan kontrak bernilai 61.5 bilion untuk 68 projek yang baru ditandatangani semasa minggu ekonomi dan perdagangan musim luruh keemasan tahun 2020 yang sedang berlangsung.

Persidangan kerjasama rantaian industri berlangsung di Zhangjiagang pada 31 Oktober semasa minggu musim luruh keemasan 2020.

Semasa berlangsungnya acara ini, bandar tersebut memulakan sidang kemuncak kerjasama rantaian industri pada 31 Oktober dan mengumumkan untuk memanfaatkan empat rantaian industri yang menguntungkan melibatkan bahan pelogaman baharu, peralatan pintar, bahan kimia baharu dan tekstil berkualiti tinggi serta empat rantaian industri baru muncul yang melibatkan tenaga baharu, ekonomi digital, biofarmasi dan peralatan perubatan berkualiti tinggi selain semikonduktor canggih bagi meningkatkan saiz industri serta mempertingkatkan daya saing.

Bagi meningkatkan pembangunan rantaian industri yang berkualiti tinggi, Zhangjiagang memperkenalkan sistem utama rantaian industri bagi mengasah lagi perancangan industrinya, sokongan dasar utama, rangka tindakan projek dan tarikan pelaburan.

Pan Guoqiang, ketua jawatankuasa parti perbandaran Zhangjiagang berkata di sidang kemuncak tersebut bahawa bandar berkenaan akan memupuk penyepaduan inovasi serta rantaian industrinya dengan aktif dan mewujudkan industri-industri rantaian penuh bagi membentuk lima kelompok industri yang mana masing-masing mempunyai output 100 bilion yuan dan beberapa kelompok industri dengan setiap satunya mempunyai output 10 bilion yuan menjelang tahun 2025.

Disenaraikan antara bandar terbaik untuk perniagaan oleh Forbes China selama bertahun-tahun, Zhangjiagang mempunyai lebih 1,000 perusahaan  besar  dan hampir 600 perusahaan berteknologi tinggi dan menarik lebih daripada 1,300 perusahaan yang dibiayai dana asing untuk melabur dalam bandar berkenaan.

Bandar tersebut mempunyai seluas lebih 80 kilometer garis pantai sepanjang Sungai Yangtze dan 135 tambatan dok, dianggap sebagai pelabuhan terbesar untuk perdagangan antarabangsa sepanjang Sungai Yangtze. Pada masa kini, ia mengendalikan lebih 20 perniagaan perkapalan antarabangsa dan berdagang dengan lebih 300 pelabuhan dalam lebih 60 negara dan wilayah di seluruh dunia, dengan daya pemprosesan tahunan mencecah 235 juta tan.

Sebagai sebuah bandar hab lalu lintas, Zhangjiagang semakin diintegrasikan dengan “Lingkaran ekonomi satu-jam Delta Sungai Yangtze”, terutamanya apabila kereta api Shanghai-Suzhou-Nantong, landasan kereta api yang melintasi seluruh bandar berkenaan, mula beroperasi pada bulan Julai manakala dua kereta api berkelajuan tinggi (HSR), iaitu HSR selatan di sepanjang Sungai Yangtze dan HSR Nantong-Suzhou-Jiaxing-Ningbo juga sedang menjalani kerja-kerja pembinaan atau sedang dilaksanakan.

Keywords: Banking/Financial Service Chemical Computer/Electronics Health Care/Hospital Household/Consumer/Cosmetics Maritime/Shipbuilding Medical Equipment Mining/Metals Publishing/Information Service Semiconductors Textiles Transportation Trade show news


Laman Sesawang Rasmi Nokia Melihatkan Peranti Nokia 8

Baru-baru ini anda disajikan dengan ketirisan gambar Nokia 8 dari sumber luar, kini Nokia sendiri telah memaparkan rupa sebenarnya. Apa yang boleh dikatakan, kedua-dua sumber menunjukkan reka bentuk yang sama, sekaligus tiada kejutan lain yang dibuat.

Perkongsian itu dibuat dalam laman sesawang Nokia, China semalam dengan cara tidak sengaja. Sekaligus, HMD Global juga mungkin akan merasmikan Nokia 8 dalam masa terdekat minggu ini. Peranti flagship Nokia tahun ini akan hadir dengan paparan QHD berukuran 5.3 inci dan dibekalkan dengan set cip Snapdragon 835. Kapasiti RAM diantara 4-6GB serta ruang storan 64GB mungkin akan dimuatkan bersama. Dwi kamera belakang pula menggunakan lensa 13 Megapiksel Zeiss di kedua-dua belah.

Melalui artikel yang lepas, Nokia dan Zeiss dikatakan akan bekerjasama kembali dalam teknologi lensa, lantas, ini menjadikan Nokia 8 menjadi model pertama dalam arena smartphone Android Nokia.


Bigo Live Malaysia Lancarkan ‘Tilawah Bersama Bigo’ Untuk Menghubungkan  Komuniti Sempena Sambutan Aidilfitri & Sokong Islamic Relief Malaysia!!

Bigo Live, platform peneraju global dalam penstriman secara  langsung hari ini melancarkan ‘Tilawah Bersama Bigo’, sebuah pertandingan tilawah Al-Quran  dan kempen kutipan derma untuk menyokong COVID Emergency Appeal Food Aid anjuran Islamic Relief Malaysia. ‘Tilawah Bersama Bigo’ adalah sebahagian daripada usaha Bigo Live  yang lebih meluas di Malaysia untuk membantu rakyat meraikan Aidilfitri di samping  menyumbang semula kepada komuniti semasa tempoh perintah kawalan pergerakan (PKP)  yang dilanjutkan ini.

Pertandingan selama satu minggu ini akan disiarkan secara langsung di aplikasi Bigo Live  (BIGO ID: MY.Eventroom) di mana pusingan-pusingan permulaan akan diadakan dari 24 Mei  hingga 28 Mei dari 8:30pm – 12am MYT dan pusingan akhir diadakan dari 29 Mei hingga 30  Mei dari 9pm – 10pm MYT. Bigo Live akan bekerjasama dengan seorang influencer dari  Malaysia iaitu Farhatul Fairuzah, yang merupakan seorang penyiar Bigo Live dan pemenang  Tilawah Al-Quran Antarabangsa 2019. Beliau akan menyertai pusingan akhir pertandingan  tersebut sebagai pengadil.

Pendaftaran kini dibuka, dan sesiapa yang berumur 18 tahun ke atas boleh mengambil  bahagian dalam pertandingan tersebut dengan mendaftar melalui pautan ini. Peserta-peserta  yang disenarai pendek berpeluang memenangi hadiah-hadiah wang tunai bernilai antara  RM1,000 hingga RM3,000 di pusingan akhir.  Sepanjang pertandingan secara langsung tersebut, para penonton akan dapat mengundi  peserta kegemaran mereka dengan menggunakan tiket undian percuma dan pemberian hadiah  secara maya. Semua sumbangan yang diterima melalui pertandingan tersebut akan  didermakan kepada COVID Emergency Appeal Food Aid oleh Islamic Relief Malaysia yang  akan membantu warga Malaysia yang terjejas akibat pandemik COVID-19 serta kawalan  pergerakan yang dilaksanakan. Selain itu, Bigo Live juga berikrar akan menyumbang RM4,000  kepada Islamic Relief Malaysia.

Tontoni dan ambil bahagian dalam ‘Tilawah Bersama Bigo’ dengan memuat turun aplikasi Bigo  Live di sini (boleh didapati melalui iOS dan Android). Ikuti Bigo Live Malaysia untuk makluman  terkini di Facebook dan untuk terma dan syarat pertandingan di sini.


Pendedahan Video Konsep HUAWEI Mate 30 Pro – Sokong Kirin 985!

Menurut sumber androidheadlines, sebuah video konsep HUAWEI Mate 30 Pro telah terdedah baru-baru ini dengan penampilan reka bentuk yang berlainan dari siri Mate 20 dan siri P30.

Melalui video yang dikongsi, Mate 30 Pro diperbuat daripada logam dan kaca di bahagian belakang dengan pilihan tiga warna iaitu biru, hitam dan merah jambu. Kamera hadapan mungkin menggunakan rekaan takut kecil di sisi kanan, manakala kamera utama hadir dengan lima lensa.

HUAWEI Mate 30 Pro menggunakan paparan skrin 6.39 inci Super AMOLED, sokong pengimbas cap jari dalam skrin, hadir dengan pilihan 10GB/12GB RAM dan storan dalaman 128GB/256GB/512GB/1TB ROM.

Ia juga dilengkapi dengan pemproses Octa-core Kirin 985, kapasiti bateri 4,200mAh yang menyokong pengecasan pantas Type-C dan pengecasan tanpa wayar.

Siri Mate 30 beroperasi di bawah EMUI 9 berasaskan Android 9 Pie, menurut pihak HUAWEI ia bakal dilancarkan pada September atau Oktober tahun ini.


Vinci, Aplikasi Alternatif Kepada Prisma

Ini adalah salah satu aplikasi alternatif kepada aplikasi terkenal, Prisma. Vinci menawarkan pelbagai efek yang menarik untuk anda aplikasikan kepada gambar anda. Dengan Vinci anda boleh menambah baik kualiti gambar dengan menggunakan alatan dan fungsi yang disediakan.

Seperti juga Prisma, terdapat pilihan filter untuk anda pilih, efek-efek ini sangat menarik kerana ia menggunakan kecerdasan pintar yang hebat untuk menganalisa dan menukar struktur gambar agar tampak lebih artistik dan menarik.


[Ura-Ura] Adakah Samsung Bakal Hadir Dengan Peranti Pertama Memiliki 12GB RAM?

RAM juga merupakan salah satu perkara penting yang perlu dinilai terlebih dahulu sebelum membeli telefon pintar. Malah, telah banyak kita lihat jenama yang menghasilkan telefon pintar dengan memori bersaiz 10GB RAM.

Enggan jenamanya tertinggal dalam dunia gajet, Samsung dikhabarkan akan memperkenalkan satu variasi 12GB RAM di samping prestasi yang tidak dapat ditandingi  pada peranti pintar premium keluaran mereka iaitu Samsung Galaxy S10/S10+.

Berdasarkan khabar yang didengar, model tersebut berkemungkinan juga mempunyai ruang simpanan sehingga 1TB. Pun begitu, masih belum dapat dipastikan lagi sama ada ianya adalah simpanan semata-mata ataupun termasuk sokongan kad microSD.

Dijana oleh cip terbaharu Exynos 9820 (atau mungkin Snapdragon 8150), Galaxy S10 dijangka akan menjadi antara telefon pintar yang pastinya ‘menggegarkan’ acara MWC 2019. Sama-sama kita tunggu & lihat!


Samsung Perkenalkan Cip Pemproses Exynos 9810

Baru-baru ini Samsung telah memenangi 36 anugerah di CES 2018, ini termasuk cip pemproses terbaru Exynos 9810. Tentunya, set cip ini bakal menjana peranti terbaru Samsung Galaxy S9 suku pertama tahun hadapan.

Cip pemproses induk ini dibina berasaskan teras generasi ke-3 rekaan Samsung sendiri. Cip grafik juga telah dipertingkatkan untuk membawa pengalaman grafik yang lebih baik. Ia juga lebih efisyen dengan saiz sekecil 10nm dan bukan 7nm seperti khabar angin sebelum ini.

Samsung Exynos 9810 akan menggunakan modem terkini Cat.18 dengan kelajuan sehingga 1.2Gbps – sebenarnya sudah digunakan pada Kirin 970. Di samping itu, Samsung juga meletakkan sensor ISOCELL Slim 2X7 yang akan menyokong kamera 24 Megapiksel 0.9um piksel berfungsi dalam persekitaran kurang cahaya.

Nampaknya teknologi cip semakin hari semakin canggih, jadi jangan terkejut jika harga peranti juga turut naik mendadak.


Miliki Lenovo Yoga 520 & Yoga 720 Pada Harga Bermula RM2,799

Ada kalanya pengguna mudah alih mahukan kuasa penuh dan kemampuan produktiviti PC di dalam sebuah mesin yang nipis dan ringan. Seiring dengan pelancaran Lenovo Star Wars Edition Yoga 920, Lenovo menawarkan dua model lain iaitu Yoga 520 dan Yoga 720.

Lenovo Yoga 520 menampilkan paparan skrin bersaiz 14 inci FHD yang dilengkapi pemproses i7 Intel Core Generasi ke-7, NVIDIA GeForce 940 MX, memori RAM sehingga 16GB DDR4 dan bateri yang mampu menawarkan kuasa operasi sehingga 10 jam.

Sementara itu, Lenovo juga memperkenalkan sebuah lagi model dengan paparan skrin lebih kecil iaitu Yoga 720. Skrin bersaiz 13.3 inci FHD telah dikuasakan oleh pemproses i7 Intel Core Generasi ke-7 serta kad grafik NVIDIA GTX1050 dan RAM sehingga 16GB DDR4. Bateri pula mampu menawarkan kuasa operasi sehingga 10.5 jam.

Direka lebih nipis dan kompak, kedua-duanya dilengkapi sokongan pengimbas cap jari dan pembantu digital Cortana.

Lenovo Yoga 520 dijual pada harga bermula RM2,799 dan Yoga 720 pula ditawarkan pada harga bermula RM5,599. Kedua-duanya boleh didapati di Lenovo Exclusive Store dan Lenovo Multi Brand Store serta kedai atas talian Lenovo di Lazada.


MIUI 13 Sudah Siap: Dijangka Akan Dikeluarkan Pada Bulan Jun!

Beberapa waktu yang lalu, sistem Xiaomi MIUI dikeluhkan oleh banyak netizen. Rangkaian masalah memaksa pasukan MIUI untuk mempercepat proses pembaruan berulang sistem, yang membolehkan MIUI 12.5, yang awalnya didorong sepenuhnya pada akhir April, untuk membuat debut lebih awal dari jadual.

Selain dorongan penuh MIUI 12.5, sistem baru Xiaomi juga dalam perjalanan. MIUI 13 yang baru telah didedahkan. Walaupun Xiaomi telah berulang kali menekankan bahawa MIUI 12.5 tidak kurang dari iterasi versi utama, Mi Fan jelas menantikan kedatangan MIUI 13.

Menurut berita terbaru, MIUI 13 akan dilancarkan pada suku kedua tahun ini. Dikabarkan bahawa waktu pelepasan adalah 25 Jun. Sekiranya berita itu benar, ini bermakna hanya ada lebih dari satu bulan lagi sebelum siaran daripada MIUI 13.

Untuk model yang disokong, terungkap bahawa siri Xiaomi Mi 9, Mi MIX 3, seri Redmi Note 8, seri Redmi 8 dan model berikut mungkin tidak lagi didorong. Model di atas.

Sudah tentu, semua maklumat ini hanyalah desas-desus di Internet, dan maklumat akhir belum disahkan secara rasmi!


Xiaomi “Mengusik” Lagi – Dedah Reka Bentuk Xiaomi Play

Xiaomi nampaknya mempunyai kejutan tersendiri apabila mengesahkan bakal hadir dengan satu lagi telefon pintar baharu iaitu Xiaomi Play. Xiaomi Play bukan sahaja menjadi bualan dalam kalangan peminat, malah pihak media turut memperkatakan mengenainya.

Memetik maklumat tersebar, Xiaomi mengesahkan telefon pintar tersebut bakal diperkenalkan secara rasmi pada 24 Disember depan dan berkemungkinan menjadi telefon kelas pertengahan yang hadir dengan rekaan warna cerun.

Bagi merancakkan lagi kedatangan, Xiaomi sekali lagi ‘mengusik’ dengan mendedahkan peranti itu bakal dilengkapi rekaan skrin takuk kecil sebesar titisan air. Ia juga dijangka hadir dengan kamera yang disusun secara vertikal (menegak) di sudut kiri dan pengimbas cap jari berbentuk bulat pada belakang panel.

Xiaomi Play dijangka menggunakan skrin berukuran 5.84 inci TFT LCD FHD+ bersama resolusi 2280 x 1080 piksel. Dilengkapi cipset dengan kelajuan 2.3Ghz octa-core (namun masih tidak diperincikan), pilihan memori 3GB hingga 6GB RAM dan storan dalaman sehingga 128GB (boleh dikembangkan). Melengkapinya, bateri berkapasiti 2,900 mAh.


Monitor Acer Predator CG437K P Beresolusi 4K HDR Kini Berharga RM4,699

Inginkan pengalaman permainan komputer yang lancar dan imersif? Monitor Acer Predator CG437K P adalah pilihan terbaik!

Ia merupakan monitor dengan paparan overclockable 43 inci yang pertama di dunia, didatangkan dengan panel VA dan resolusi 3840 x 2160 piksel, memiliki VESA Certified DisplayHDR™ 1000 sehingga puncak kecerahan 1000 nits, serta menyokong masa tindak balas 1ms dan kadar segar semula 144Hz.

Predator CG437K P dijual pada harga RM4,699, anda boleh dapatkan melalui laman e-dagang Lazada atau Shopee, serta kedai penjual sah Acer seperti di bawah:


Google Pixel 4 & Pixel 4 XL Kini Rasmi – Hadir Dengan Cip Pemproses Snapdragon 855!!

Buat peminat peranti Google ini pastinya anda teruja mengenai berita ini apabila Google Pixel 4 dan Pixel 4XL kini telah rasmi dan dijual pada harga bermula dari  $799 (kira-kira RM3348).

Tidak banyak beza di antara dua peranti ini. Bagi Pixel 4, ia dihadirkan dengan skrin bersaiz 5.7″ FHD+ dan disertakan dengan Display 90Hz. Bagi Pixel 4 XL pula, ia dihadirkan dengan skrin 6.3″ QHD+, Smooth Display 90Hz.

Kapasiti bateri juga dilihat berbeza bagi kedua-dua peranti ini apabila Pixel 4 dihadirkan dengan kapasiti bateri yang kecil iaitu 2800mAh manakala bagi Pixel 4 XL pula, ia disertakan dengan 3700mAh.

Namun apakah persamaan bagi kedua-dua peranti ini pula? Kedua-dua peranti ini dikuasakan oleh cip pemproses Qualcomm Snapdragon 855 dan dipadankan dengan 6GB RAM dan storan sebesar 64GB / 128GB.

Bagi aspek kamera, kedua-dua peranti ini dihadirkan dengan 12MP + 16MP bagi kamera belakang dan 12MP bagi kamera hadapan.


OPPO Reno Bakal Tampil Dengan Warna Baharu, Sunset Rose – Pamer Sisi Romantik, Muda dan Kreativiti.

Jenama telefon pintar terkemuka, OPPO yang baru sahaja melancarkan peranti terbaharunya iaitu OPPO Reno. Berita baik buat peminat OPPO apabila peranti ini kini bakal tampil dengan warna terbaharu iaitu OPPO Reno Sunset Rose yang sangat lembut dan cantik yang bakal di lancarkan pada 2 Julai nanti.

Warna terbaharu ini di inspirasikan oleh bunga Ros putih dipadankan dengan warna merah jambu yang terdapat ketika matahari terbenam. Ia nyata melambangkan sisi romantik, muda dan kreativiti.

Sebelum ini, OPPO Reno disertakan dengan 2 pilihan warna iaitu Ocean Green dan Jet Black.

Peranti ini dijual pada harga RM1999 bagi OPPO Reno (Versi Standard) bagi varian Ocean Green dan Jet Black kini telah tersedia di OPPO Concept stores, OPPO Online Store, OPPO’s e-commerce partners store, Lazada and Shopee. Pelanggan juga boleh pergi ke OPPO telco partners’ store di Digi, Maxis atau Celcom.

Bagi mendapatkan maklumat lanjut, anda boleh layari laman sesawang rasmi OPPO, Facebook OPPO, OPPO Official Online Store atau Lazada dan Shopee.


Maxis RE: Collection – Raikan Tahun Baru Cina Dengan Teknologi Khas Warga Emas & Orang Tersayang

Setiap perayaan menandakan detik penting dan penuh kenangan manis bagi semua orang, namun tidak pula bagi warga emas yang menghidapi demensia. Kenangan gembira mereka mungkin akan semakin pudar, jadi Maxis ingin meraikan Tahun Baru Cina 2020 bersama warga emas dengan memperkenalkan aplikasi RE: Collection.

Aplikasi kenangan peribadi ini membolehkan pengguna merakam detik-detik kegemaran, serta membolehkan ahli keluarga mengguna analisis data untuk memahami apa pemacu ingatan yang penting bagi pesakit demensia.

Pada masa yang sama, Maxis juga melancarkan UnforgetTABLE, sebuah Meja Pintar yang dikuasakan oleh 5G Maxis untuk mengiktiraf objek serta analisis gelombang otak. Apabila objek dengan sensor diletakkan di atas Meja Pintar, ia akan memainkan semula video kenangan yang berkaitan pada skrin.

Apabila pengguna memakai sensor alat dengar, Meja Pintar boleh memaparkan output gelombang otak keadaan mental mereka pada skrin, contohnya perasaan ketenangan, keseronokan, kebosanan, kesedihan dan sebagainya. Analisis ini membolehkan penjaga dapat memahami pesakit demensia dengan lebih baik, pameran ini terbuka kepada orang awam di Pusat Maxis, KLCC mulai sekarang.

Maklumat lanjut mengenai Maxis RE: Collection, layari laman rasmi Maxis CNY 2020.


Nikmati Diskaun 50% Bagi Jabra Elite Active 65t Di Lazada Pada 9 April Ini!!

Kalau korang nak tahu, Jabra Malayssia dah mengumumkan mengenai tawaran eksklusif mereka yang mana anda boleh memiliki dengan potongan harga sebanyak 50% bagi tempoh 24 jam bermula dari tengah malam 9 April ini bagi Jabra Elite Active 65t.

Peranti ini akan dijual pada harga RM449(harga asal RM899) dan ia hanya tertakluk di Jabra Official Store di Lazada.

Menariknya, Jabra Elite Active 65t ini hadir dengan IP56 yang kalis peluh dan debu. Ia turut dihadirkan dengan

bateri yang mampu bertahan sehingga 15 jam dengan bekas simpanan.

Ia juga hadir dengan jaminan sehingga 2 tahun dan turut tersedia bagi jaminan penukaran 1 ke 1 jika kerosakan yang tidak disengajakan.


Shopee 9.9 Super Shopping Day Kembali Lagi! Diskaun Sehingga 99%

Pesta beli-belah tahunan terbesar Shopee 9.9 Super Shopping Day kini kembali lagi dengan tawaran menarik selama 14 hari bermula 27 Ogos hingga 9 September 2018.

Shopee 9.9 Super Shopping Day telah dilancarkan sebagai tanda penghargaan kepada semua pengguna dengan pelbagai tawaran eksklusif diberikan, malah menjelang 9 September Shopee juga akan mengadakan hari bertema hebat, di mana jualan kilat dan potongan harga sehingga 99% akan ditawarkan.

Mulai 27 Ogos, pengguna boleh menikmati acara beli-belah maraton tanpa henti selama 14 hari. Promosi bermula dengan tema berlainan seperti Super Brands Festival pada 27 Ogos, yang merangkumi jenama terkenal seperti Nestle, L’Oreal, Russell Taylors, honor, Mead Johnson, Elianware, Her Jewellery, Thunder Match, Watsons dan PETPET.

Tambahan lagi, Shopee telah berganding bahu dengan rakan korporat seperti Citibank, VISA, Hong Leong Bank dan BHP untuk terus menambah nilai bagi pelanggan selepas mereka tidak lagi berada dalam talian.

Pada 9 September juga tersedia 9 pusingan menarik Jualan Kilat (Shocking Sale) yang menjanjikan potongan sehingga 99% bagi produk paling popular. Di samping itu, pengguna juga boleh mendapatkan baucar eksklusif bagi pelbagai kategori produk termasuk Barangan Pengguna Laris (FMCG), Fesyen, Elektronik dan Gaya Hidup.

Selain itu, 99 juta Shopee Coin sepanjang kempen ini turut ditawarkan dan pada 9 September nanti, pengguna boleh mengoncang sebanyak 18 kali dalam masa 24 jam untuk mengumpul coin Shopee ini.

Layari laman rasmi Shopee untuk maklumat lanjut, atau muat turun aplikasi di Apple Store atau Google Play Store.


Samsung Galaxy S9 Ditawarkan Pada Harga RM2,899 Untuk Masa Terhad

Samsung Galaxy S9 baru sahaja dilancarkan untuk pasaran tempatan pada minggu lepas berharga RM3,299. Kepada anda yang ingin mendapatkan peranti ini dengan harga lebih murah, Shopee menawarkan peranti ini pada harga RM2,899 untuk masa terhad.

Samsung Galaxy S9 masih dikekalkan paparan Infinity Display 5.8 inci Super AMOLED dengan ruang bezel lebih nipis. Menawarkan memori RAM 4GB dan storan 64GB, telefon pintar ini menawarkan kamera utama 12 Megapiksel dengan sokongan OIS. Manakala untuk penggambaran swafoto pula, ia dibekalkan kamera beresolusi 8 Megapiksel f/1.7 serta bateri berkapasiti 3000mAh.

Bagi yang ingin mendapatkan Samsung Galaxy S9 pada harga serendah RM2,899, anda boleh ke laman rasmi Shopee sekarang.


Jualan Pertengahan Tahun Samsung TKini Tiba bagi Menjimatkan Wang  Anda. Cepat, Sebelum Terlambat!!

Tinggal di rumah untuk sekian lama tidak dapat ditanggung, jadi mengapa tidak mengubah sedikit dan menghidupkan anda bekerja dan bermain ruang? Jualan Samsung’s Color Your Life pada pertengahan tahun dapat membantu anda menghilangkan rasa kecewa itu sambil menjimatkan sejumlah wang tunai yang serius juga.

Apa cara yang lebih baik untuk menguruskan hidup anda daripada telefon pintar canggih yang dapat membantu anda tugas harian anda dengan lebih cekap. Pilih dan pilih peranti yang paling sesuai dengan anda – mungkin satu yang lebih besar RAM untuk kapasiti prestasi yang lebih tinggi, atau mungkin yang mempunyai warna yang bersesuaian dengan pakaian anda gaya? Sepanjang jualan pertengahan tahun ini, anda boleh mendapat potongan harga sehingga RM1,100, atau terus ke Samsung Kedai dalam talian untuk mendapatkan Galaxy Note20 5G dengan harga eksklusif RM2,999! Dengan begitu banyak tawaran merebut, pasti ada peranti Galaxy yang sesuai dengan anda.

Anda juga dapat mencerahkan ruang kerja dan tempat tinggal anda dengan menaik taraf barang-barang rumah anda melalui Samsung Kedai Dalam Talian. Ubah ruang tamu anda dengan TV baru yang memberi anda sinematik yang lebih mendalam alami, atau hidupkan waktu henti anda dengan memanjakan diri anda ke monitor baru untuk jam permainan. Mungkin sekarang bahawa anda tinggal di rumah untuk jangka masa yang lebih lama, anda mendapati bahawa beberapa peralatan rumah tangga suka mesin basuh atau pengering anda memerlukan kemas kini supaya tugas dapat dilakukan dengan lebih berkesan. Terdapat percuma hadiah 3, rebat, dan tawaran eksklusif 4, 5 hingga 67% potongan yang boleh anda dapatkan di Samsung Online Store selama ini jualan musim!


Oppo menyebarkan Keseronokan & Semangat Menerusi Bengkel Lukisan O-Time Secara Dalam Talian!

Oppo adalah jenama yang komited untuk menyediakan pengguna dengan pengalaman yang tidak dapat dilupakan, yang juga tercermin dalam penyertaan tahap peribadi. Tidak kira apa yang dialami oleh dunia, Oppo bertekad untuk menunjukkan bahawa mereka tidak dilupakan.

Pada 26 Jun, 2021 (Sabtu), Oppo Malaysia menjemput rakyat Malaysia untuk mengambil bahagian dalam bengkel lukisan dalam talian yang pertama, untuk “terjaga warna” – sama ada anda pengguna OPPO! Diadakan dari Seni & Sekolah Seni Bonding, dan orang-orang yang popular boleh mengambil bahagian.

Butiran acara adalah seperti berikut:Tarikh: 26 Jun, 2021 (Sabtu)Masa: 2: 00PM – 4:00 PMLokasi: Online!

Mulai sekarang hingga 14 Jun, orang awam yang berminat boleh mendaftar untuk memastikan kuota anda! Selepas mengesahkan pada 15 Jun, 2021, para peserta boleh menerima kit lukisan mereka, berminat, anda boleh mengklik pendaftaran.

Bagi rakan-rakan yang ingin memahami peristiwa masa depan, terus memberi perhatian kepada aplikasi Oppo saya, dan menerima surat jemputan untuk kali pertama. Untuk maklumat lanjut mengenai aplikasi Oppo saya, sila lawati: https://www.oppo.com.my/page/myoppoapp


Tiga Portal Gaya Hidup Interaktif Terbaru Celcom Dilancarkan

Memahami keperluan penggunaan digital yang sentiasa berubah, Celcom menjadi syarikat telekomunikasi pertama seumpamanya di negara ini yang menawarkan pusat sehenti kandungan digital bagi pelanggan setianya menerusi pelancaran tiga portal baharu. Langkah ini juga telah memperlihatkan penghijrahan Celcom untuk lebih fokus pada rangkaian digital.

Menurut Ketua Jualan dan Pemasaran Celcom Axiata Bhd iaitu Zalman Aefendy Zainal, tiga portal gaya hidup interaktif yang dilancarkan itu dikenali sebagai Big Win, emomi 365 dan juga Game Store akan disepadukan ke platform yang dipertingkatkan dengan ciri-ciri seperti pendaftaran selamat, transaksi yang dijamin, tawaran terkini dan juga kawalan peribadi sepenuhnya ke atas maklumat peribadi anda. Anda kini sudah boleh mengakses ketiga-tiga portal tersebut melalui www.bigwin.com.my, www.emomi365.com dan juga www.gamestore.com.my


Caviar iPhone 12 Pro Victory Pure Gold Edition Dilancarkan!!- Dijual Pada Harga RM480000!!!!

Caviar telah melancarkan versi iPhone 12 Pro yang diubahsuai yang menyuntik elemen mewah pada peranti ini yang pasti buat korang terkejut!!

Versi khusus ini dilapisi emas tulen 18K dengan sebilangan besar berlian. Harga jualan adalah AS $ 122,000 (kira-kira RM480,000) dan hanya terhad kepada 7 unit di seluruh dunia.

Caviar berkata,peranti ini sangat menarik dan mempesona. Ia diperbuat sepenuhnya dari emas. Berlian bertitik di casing telefon bersinar umpama bintang-bintang. Telefon bimbit yang mewah dan menarik ini ada di mana-mana. Ini menunjukkan rasa tinggi dan fesyen. Caviar iPhone 12 Pro Victory Pure Gold Edition direka khas untuk mereka yang suka kemewahan yang melampau. “


New Pebble Smartwatch? OMG!

Siapa kenal Pebble? Kalau korang kenal dan minat, lebih baik menabung dari sekarang sebab nampaknya tak lama lagi Pebble akan melancarkan smartwatch terbaru, rasanya lah. Teaser tersebut boleh korang tengok di laman web Pebble yang memaparkan countdown pengumuman tidak lama lagi. Itu pengumuman je baru, sempat lagi nak menabung sebelum membeli.

Kepada yang tidak familiar dengan nama Pebble, mari sini editor ceritakan serba sedikit. Pebble pada mulanya adalah projek Kickstarter di mana usul projek tersebut telah menerima tajaan dana yang melebihi jangkaan dan menjadi salah satu projek Kickstarter paling berjaya. Apa yang lebih mengagumkan adalah Pebble mampu bertahan selepas melancarkan peranti pertama dan berdiri sebagai sebuah syarikat teknologi yang teguh.

Kelebihan peranti Pebble adalah mereka berpegang teguh kepada identiti dan prinsip mereka, kesemua peranti mereka menawarkan fungsi yang minimal, reka bentuk yang versatil (dari geeky hinggalah ke elegan) dan juga tempoh penggunaan yang panjang.

Di situlah kekuatan Pebble berbanding pesaing-pesaing mereka di pasaran. Apa kata korang cuba tengok-tengok produk Pebble, mana tahu ada yang berkenan di hati. Yang penting tunggu pengumuman yang akan dilakukan nanti. Jumpa lagi!


Terbaik! Cip Apple A13 Bionic Menjaringkan Skor Tertinggi Di Geekbench – Sebanyak 13,769 Mata!

Apple baru sahaja mengumumkan pewaris baru mereka iaitu siri iPhone 11 yang dikenali sebagai iPhone 11, iPhone 11 Pro dan iPhone 11 Pro Max. Sedia maklum, kesemua model ini dikuasakan oleh perkakasan yang dipertingkatkan bersama cip pemproses terbaru, Apple A13 Bionic.

Terkini, iPhone 11 Pro dengan kod nama iPhone 12,3 dikatakan telah muncul di paltform Geekbench. Keputusan menunjukkan – ia mencatat sebanyak 5,472 mata untuk single-core dan 13,769 untuk multi-core. Jika diteliti, markah ini jelas menunjukkan peningkatan ketara dalam CPU – pun begitu kita masih menunggu ujian lain untuk ketahui mengenai prestasi GPU pula.

Sebagai bandingan, ini merupakan skor yang terbaik buat ketika ini – pesaing terdekat adalah Apple Bionic A12 dengan markah 4,812 mata dalam single-core dan 11,280 mata untuk multi-core. Kemudian , diikuti oleh Snapdragon 855+ dengan 3,623 mata untuk single-core dan 11,365 mata dalam multi-core. Tidak ketinggalan, Kirin 990 juga tersenarai tetapi markah masih belum dikemas kini.


Kerusi PS4 Masih Boleh Nikmati Konsert Seakan Kerusi VIP – Terima Kasih Kepada HUAWEI P30!

Setiap kali menyaksikan konsert, sibuk mengambil gambar adalah perkara yang ramai akan buat selain menikmati alunan muzik. Namun sekiranya anda duduk jauh dari pentas dan tidak dibenarkan membawa kamera DSLR, adakah hasil gambar dari peranti pintar anda berkualiti bagus?

Tidak kan! Terbaru sebuah peranti pintar muncul di konsert Wang Lee Hom, melalui gambar yang dikongsi jelas menunjukkan jurugambar tersebut duduk di tempat yang agak jauh dari pentas, tetapi hasil rakaman cukup jelas seperti penyanyi ada di depan mata. Apakah model peranti pintar tersebut? Ia adalah HUAWEI P30 yang bakal dilancarkan 26 Mac nanti.

Pertama sekali, kita dapat melihat penyanyi dalam gambar biasa yang diambil dari sudut jauh sangat kecil dan tidak jelas, lain pula apabila dizum secara Close Shot muka penyanyi terus terpapar dengan begitu jelas sekali. Lebih menarik apabila zum ke Super Close Shot, ketelitian penyanyi serta latar belakang pentas juga dapat dilihat. Cukup baik kan? Teruskan lagi…

Gambar kedua kelihatan penyanyi bersama biola yang mana tidak dapat dilihat dengan jelas daripada pandangan jurugambar yang duduk jauh, namun dengan Close Shot terus mengubah pandangan anda, kerana wajah serta biola kelihatan jelas seperti di depan mata anda. Bagaimana pula Super Close Shot? Tetap memuaskan terutama rekaan nombor 2060 yang tampil pada baju Lee Hom turut nampak! Memang power!

Konsert Lee Hom selain boleh menikmati alunan biola yang dimainkan oleh beliau, persembahan piano juga amat dinanti-nantikan. Piano Lee Hom bukan jenis yang biasa berwarna hitam, sebaliknya adalah rekaan naga dan semua ini dapat dilihat melalui keupayaan kamera HUAWEI P30.

Tiada kamera DSLR pun tidak menjadi masalah! Anda tidak perlu lagi bergegas untuk mendapatkan tempat duduk yang baik, juga tidak perlu lagi berdiri untuk mendapat view yang memuaskan. Apa pun lihat saja bagaimana peranti HUAWEI terdahulu seperti siri P20 dan Mate 20 Pro dikenalpasti sebagai pilihan utama peranti pintar terbaik oleh DxOMark dengan skor tertinggi 109.

Siri P30 bakal dilancarkan pada 26 Mac di Paris, jangan lepaskan peluang untuk mengetahui secara lebih lanjut peranti pintar terbaik ini. Bertemakan “Rewrite the Rules”, pastinya HUAWEI ingin menyampaikan lebih banyak ciri menarik yang ada pada P30.

Tambahan lagi, pelanggan P30 akan mendapat percuma HUAWEI Backup sempena pelancaran P30 di pasaran Malaysia. HUAWEI Backup merupakan sebuah pemacu cakera keras yang menyokong ruang simpanan mencecah 1TB dengan rekaan kalis air.

Untuk mengetahui lebih lanjut, layari laman rasmi HUAWEI.


Ecotrade Group Mengetengahkan Alatan Buku Harga Penukar Bermangkin Digital

BANGKOK, 7 Julai 2020 /PRNewswire/ — Baru-baru ini, Ecotrade Group mengiktiraf populariti yang semakin meningkat dengan aplikasi harga buku percumanya. Serasi dengan semua peranti, Eco Cat App berperanan sebagai enjin gelintar canggih untuk menentukan harga penukar bermangkin bahan buangan dalam pelbagai jenama dan model automotif.

Dengan 20,000 penukar bermangkin berbeza yang dibuat inventori dan diletakkan harga setakat ini, Eco Cat App ialah pangkalan data yang semakin berkembang yang pantas menjadi enjin gelintar standard emas untuk industri ini. Ecotrade Group telah menjadi peneraju yang disegani dalam kitar semula penukar bermangkin yang bertanggungjawab terhadap bumi dan beretika di Asia selama lebih 15 tahun, memanfaatkan teknologi kitar semula yang terkini dan jaringan rakan kongsi industri yang sangat besar.

“Industri kitar semula automotif sangat memerlukan penaiktarafan panduan harga,” kata Rakan Pengurusan Ecotrade Group, Maxime Le Breton.

“Sudah lama berlakunya ketidakseimbangan antara pembeli dan penjual dalam industri ini terutamanya apabila mengambil kira katalog luas penukar bermangkin yang tersedia. Dengan turun naik pemasaran harian, mengenal pasti dan menentukan harga penukar dengan betul secara serta merta boleh menjadi suatu pengalaman yang mengecewakan tanpa bantuan. Dengan adanya aplikasi yang kerap dikemas kini yang mengenal pasti dan menentukan harga penukar tertentu dengan betul dalam beberapa minit telah menjadi alat yang tak ternilai untuk perdagangan.”

Eco Cat App: Tanggungjawab Alam Sekitar

Eco Cat App ialah buku harga dalam talian yang didatangkan dengan gambar yang mudah, membolehkan pembeli dan penjual untuk mencari nilai penukar bermangkin yang dibelanjakan sama ada oleh pengeluar kereta atau penukar. Eco Cat App memudahkan penilaian penukar bahan buangan yang pantas dan senang, membekalkan penjual dengan pengetahuan yang diperlukan untuk memastikan mereka mendapat layanan yang saksama daripada pembeli penukar ini. Aplikasi ini juga dikemas kini tiga kali sehari untuk memperlihatkan peralihan pasaran logam berharga apabila ia berlaku.

Pembelian, penjualan dan kitar semula penukar bermangkin merupakan industri luas yang mencakupi seluruh dunia dan melibatkan banyak kepakaran automotif, pemahaman mengenai pemasaran dan pengetahuan teknologi. Logam berharga yang digunakan dalam pembinaan penukar bermangkin adalah sukar dijumpai dan mahal, mewakili bukan sahaja aliran pendapatan yang unik, tetapi juga keperluan terhadap teknologi kitar semula yang terkini. Walau bagaimanapun, masih belum menjadi proses yang mudah, muatan logam berharga yang terdapat dalam setiap penukar bergantung pada peraturan piawaian emisi negara individu, jenis bahan api dan pelbagai pembolehubah yang lain.

Penukar bermangkin dicipta untuk mengurangkan jumlah emisi yang berbahaya daripada enjin minyak petrol dan diesel. Logam yang digunakan dalam penukar merupakan sumber terhad yang tidak boleh diperbaharui yang perlu diuji secara profesional terlebih dahulu sebelum ia dikitar semula dengan betul. Kitar semula penukar menekankan pencapaian hebat teknologi yang secara hakikinya bermanfaat, membawa kepada masa depan yang jauh lebih makmur dan lestari untuk bumi ini. Dengan pasaran kitar semula logam berharga yang dijangka melonjak kepada lebih US$30 bilion menjelang tahun 2026 daripada nilai semasa US$21 bilion, Ecotrade Group terus meluaskan skop amalannya, yang mana baru-baru ini ia melabur dalam penyelidikan kepintaran buatan dan pembelajaran mendalam untuk membawa disiplin teknologi lain ke dalam dunia kitar semula automotif.

Ditubuhkan pada tahun 2006, Ecotrade Group ialah peneraju industri bagi kitar semula penukar bermangkin berasaskan teknologi dan peka terhadap alam sekitar. Ecotrade Group telah memperoleh reputasi yang kukuh dari segi integriti, profesionalisme dan ketelusan, dengan kaedah pensampelan yang diluluskan sepenuhnya oleh pihak berkuasa yang utama dalam industri. Syarikat ini menawarkan rangkaian penuh perkhidmatan termasuk pembelian dan pemprosesan penukar bermangkin. Menerusi kemudahan kitar semula di Thailand, Malaysia dan Kemboja, Ecotrade Group telah menjadi peneraju global dalam teknologi kitar semula logam berharga untuk penukar bermangkin.

Keywords: Computer/Electronics Entertainment Mobile Entertainment Telecommunications


Syarikat Pemula Robotik AI Mech-Mind Selesaikan Pendanaan Siri C Dipimpin oleh Syarikat Gergasi Teknologi Meituan

Dengan jumlah pendanaan sebanyak lebih USD100 juta, Mech-Mind mempelopori penemuan pembuatan yang seterusnya melalui gabungan antara kecerdasan buatan dan robot industri

BEIJING, 20 Mei 2021 /PRNewswire/ — Syarikat pemula robot industri AI Cina yang berkembang pantas, Mech-Mind Robotics (“Mech-Mind”) baru-baru ini menyelesaikan pendanaan Siri C yang dipimpin oleh syarikat gergasi teknologi Meituan. Pelaburan terkini ini menghasilkan jumlah pendanaan Mech-Mind sebanyak lebih USD100 juta, menjadikan Mech-Mind sebagai salah sebuah syarikat pemula robot industri AI+ yang paling banyak dibiayai di dunia.

Pelaburan terkini ini dipimpin oleh syarikat gergasi teknologi Cina Meituan dengan penyertaan daripada pelabur-pelabur sedia ada termasuk Sequoia Capital China dan Source Code Capital.

Berfokuskan Infrastruktur-Robotik dalam era AI, Mech-Mind membangunkan rangkaian produk dan penyelesaian penuh yang mengintegrasikan kamera 3D, penglihatan 3D dan algoritma pembelajaran mendalam serta teknologi perancangan gerakan. Melangkah ke hadapan, Mech-Mind akan memanfaatkan kekuatan teknikal yang ekstensif bagi memodenkan pembuatan dengan memberi nafas baharu kepada robot industri.

Di samping itu, Mech-Mind turut menyediakan perkhidmatan yang komprehensif termasuk latihan kakitangan, perancangan pengaturan, sokongan pemasaran dan kolaborasi untuk projek-projek mencabar.

Tianlan Shao, Ketua Pegawai Eksekutif dan Pengasas Mech-Mind Robotics berkata, “Produk kami direka bentuk untuk mengubah semula secara asasi hambatan pembuatan dengan menggunakan amalan AI dan interaksi robot-manusia. Produk dan perkhidmatan kami telahpun memberi pulangan perniagaan yang dapat dilihat untuk hampir 1000 pelanggan di seluruh dunia.”

“Mech-Mind membangunkan portfolio infrastruktur dan produk penuh termasuk kamera 3D, algoritma dan perisian penglihatan mesin serta persekitaran pengaturcaraan robot pintar,” kata Shao.

“Produk kami telah digunakan secara meluas, lalu membolehkan kami memperoleh pengalaman mendalam daripada kegunaan dalam kehidupan sebenar. Melangkah ke hadapan, Mech-Mind akan memberi tumpuan untuk memperkasa penyedia dan penyepadu penyelesaian robotik bagi mencipta lebih banyak penyelesaian dan aplikasi.”

Menurut International Federation of Robotics, industri pembuatan kekal sebagai pengguna terbesar robot industri di seluruh dunia dengan pelaburan yang ketara untuk menerima pakai kaedah-kaedah moden.

Baru-baru ini, Mech-Mind melancarkan generasi baharu Kamera 3D Industri Mech-Eye Laser yang menggunakan cahaya berstruktur pantas bagi mempersembahkan pengimejan 3D berkualiti tinggi untuk aplikasi perindustrian biasa di bawah cahaya yang mencabar.

Mech-Eye Laser sesuai untuk kilang atau kemudahan pemprosesan pada harga yang kompetitif. Kamera ini menawarkan tahap kejituan yang tinggi, medan pandangan yang luas dan tetapan pengaturcaraan yang mudah digunakan.

Dengan pasukan global seramai lebih 350 kakitangan yang ditempatkan di Beijing, Shanghai, Shenzhen, Changsha, Qingdao, Munich dan Tokyo, Mech-Mind komited untuk membantu pelanggan mempelopori penemuan pembuatan yang seterusnya dan menyediakan akses kepada robot tentuan AI untuk perniagaan bersaiz kecil, sederhana mahupun besar.

Untuk maklumat lanjut, sila kunjungi https://en.mech-mind.net/.

Mech-Mind ditubuhkan pada tahun 2016 untuk memasukkan elemen kecerdasan ke dalam robot industri. Melalui teknologi canggih termasuk pembelajaran mendalam, penglihatan 3D dan perancangan gerakan, Mech-Mind menawarkan penyelesaian yang berkesan kos untuk pemuatan barang di atas palet dan penurunan barang dari palet, pengambilan tong, penyusunan pesanan, pengurusan mesin dan pemasangan/pelekapan/penempatan dalam logistik dan pembuatan.

Penyelesaian robot industri pintar Mech-Mind digunakan dalam kilang OEM automotif, kilang perkakasan, kilang keluli, kilang makanan, gudang logistik, bank dan hospital di negara-negara seperti China, Jepun, Korea Selatan, Jerman, A.S.

Keywords:  Auto Banking/Financial Service Computer Hardware Computer Software Computer/Electronics Computer Accessories Transportation Venture Capital


Mobileum Inc. Mengambil Alih Convene Networks

Portfolio yang diperluas mengukuhkan keupayaan Rangkaian Teras 5G Mobileum untuk menyokong syarikat pembawa kecil dan rangkaian peribadi

CUPERTINO, California, 23 Jun 2021 /PRNewswire/ — Mobileum Inc. (“Mobileum”), penyedia penyelesaian analitik global yang terkemuka bagi perkhidmatan perayauan dan rangkaian, keselamatan, pengurusan risiko, ujian dan pemantauan, dengan sukacitanya mengumumkan bahawa ia telah mengambil alih Convene Networks, penyedia teknologi penyelesaian rangkaian teras bersepadu untuk rangkaian 3G/4G/5G. Pengambilalihan ini mengembangkan jejak teknologi rangkaian teras Mobileum, memperluas portfolio penyelesaian Teras 5G (“5GC”) dan menyediakan 5G dalam kotak yang tersedia secara komersial (“COTS”) untuk syarikat pembawa kecil dan rangkaian persendirian.

Pengambilalihan ini berlaku setelah pengambilalihan Developing Solutions baru-baru ini dan sejajar dengan strategi pertumbuhan Mobileum sejak pengambilalihannya oleh Audax Private Equity pada tahun 2016, ketika ia terus membina penyelesaian rangkaian analitik bersepadu untuk menyokong pengendali telekomunikasi sambil melancarkan 5G, perkhidmatan Internet Benda (IoT) baharu dan mempercepat transformasi digitalnya.

Platform Active Intelligence Mobileum merupakan teknologi analitik berfokus telekomunikasi terkemuka yang menyokong perayauan, perkhidmatan rangkaian, keselamatan, pengurusan risiko dan ujian. Convene Networks akan meningkatkan keupayaan rangkaian terasnya dengan menyediakan elemen rangkaian yang diperlukan untuk menyokong infrastruktur selamat yang dimayakan sepenuhnya dan menyampaikan pengesahan teras 5G, pengurusan langganan serta fungsi analitik yang penting. Dengan keupayaan baharu ini, Mobileum boleh menyediakan rangkaian 5G yang lebih luas kepada pengendali telekomunikasi dengan tawaran yang disampaikan sebagai pakej bersepadu yang boleh diskala dan amat cekap serta boleh digunakan untuk menyokong kes penggunaan syarikat pembawa kecil dan rangkaian persendirian.

“Convene Networks ialah sebuah syarikat teknologi cemerlang dengan satu set produk inovatif yang akan membantu mempercepat strategi pertumbuhan 5G kami. Portfolio penyelesaian rangkaian Mobileum telah membantu penyedia perkhidmatan mengewangkan persekitaran rangkaian dan perkhidmatan mereka dan membolehkan mereka menawarkan perkhidmatan B2B dan B2C generasi akan datang dengan kecekapan yang tiada tandingan. Pengambilalihan ini mengukuhkan asas kami dan memperluas penyelesaian kami pada teras 5G dan menyediakan “kubu” untuk membina dan membangun visi 5G kami,” ujar Bobby Srinivasan, Ketua Pegawai Eksekutif Mobileum.

Portfolio produk Convene Networks yang merangkumi pengawal sesi dan penghalaan ConveneGSC GTP, pelayan pelanggan rumah ConveneHSS, daftar identiti peralatan ConveneEIR akan disepadukan dengan portfolio Active Intelligence Mobileum dan pasukan kejuruteraannya yang akan memperkukuh pasukan pakar rangkaian teras Mobileum.

Audax Group ialah pengurus pelaburan alternatif terkemuka yang mempunyai pejabat di Boston, New York dan San Francisco. Sejak penubuhannya pada tahun 1999, firma ini telah memperoleh modal bernilai lebih $27 bilion di seluruh perniagaannya yang merangkumi Ekuiti Swasta dan Hutang Swasta. Audax Private Equity telah melaburkan lebih $6 bilion dalam lebih 135 platform dan di lebih 950 buah syarikat tambahan dan kini melaburkan dana ekuiti swastanya yang keenam bernilai $3.5 bilion. Melalui pendekatan berdisiplin Beli & Binanya, Audax berusaha membantu syarikat platform melaksanakan pengambilalihan tambahan yang mendorong pertumbuhan hasil, mengoptimumkan operasi dan meningkatkan nilai ekuiti dengan ketara. Dengan lebih 250 orang pekerja dan lebih 100 orang profesional pelaburan, firma ini merupakan rakan kongsi modal terkemuka bagi syarikat pasaran pertengahan Amerika Utara. Untuk maklumat lanjut, sila layari laman web Audax Private Equity website: www.audaxprivateequity.com atau ikuti kami di LinkedIn.

Convene Networks ialah penyedia penyelesaian perisian untuk pasaran Tanpa Wayar dan Telekomunikasi. Convene Networks menyediakan penyelesaian dengan ketersediaan tinggi dan boleh dipercayai untuk memenuhi keperluan pelanggan yang mengubah cara penyedia perkhidmatan telekomunikasi mereka bentuk dan mengembangkan rangkaian mereka.  Fokus utama syarikat ini ialah untuk membangunkan penyelesaian perisian rangkaian telekomunikasi berprestasi tinggi yang dibina khas untuk NFV. Penyelesaian Convene Networks membolehkan penyedia perkhidmatan meningkatkan nod rangkaian mudah alih yang penting dengan pantas untuk memenuhi permintaan setiap rangkaian yang sentiasa berubah sambil turut menawarkan prestasi terbaik di pasaran. Convene Networks membantu penyedia perkhidmatan telekomunikasi mempercepat inovasi dengan menghilangkan kerumitan platform perkakasan khusus supaya mereka boleh memberi tumpuan untuk memacu perniagaan mereka ke hadapan.

Mobileum ialah penyedia analitik Telekomunikasi yang terkemuka untuk perayauan, perkhidmatan rangkaian, keselamatan, pengurusan risiko dan ujian kesalinghubungan domestik dan antarabangsa. Lebih 900 pengendali bergantung pada platform Active Intelligence yang menyediakan penyelesaian berasaskan analitik canggih dan membolehkan pelanggan menghubungkan kecerdasan operasi dengan tindakan masa nyata serta meningkatkan hasil, pengalaman pelanggan dan mengurangkan kos.  Mobileum beribu pejabat di Silicon Valley dan mempunyai pejabat global di Dubai, Jerman, India, Portugal, Singapura dan UK.

Ketahui lebih lanjut di www.mobileum.com dan ikuti @MobileumInc di Twitter

Keywords:  Computer Networks Computer/Electronics Telecommunications Telecommunications Carriers and Services Acquisitions, mergers, takeovers Data Analytics


Tambah Nilai Minima RM5, Dapat Percuma RM5 Dengan Aplikasi Boost

Kepada pengguna prabayar, ada berita baik buat anda yang pengguna aplikasi Boost. Apabila anda menambah nilai minima RM5 menggunakan aplikasi ini, anda akan mendapat RM5 secara percuma. Setelah selesai tambah nilai, pergi ke ruangan ‘shake reward’ dan pilih ‘Free RM5 prepaid top up’, kemudian shake telefon anda untuk mendapat RM5 secara percuma ini.

Tambah nilai tersebut akan terus dimasukkan ke dalam akaun anda. Buat masa sekarang, telco yang bekerjasama dengan Boost adalah Xpax, Hotlink, Digi, U Mobile, Tune Talk, XOX dan juga Altel. Tunggu apa lagi, cepat tambah nilai sekarang untuk mendapatkan kredit secara percuma sementara masih ada stok.


Geekbench Tertiris?! Samsung Galaxy S10+ Akan Menyokong Android 11?

Google baru sahaja melepaskan program Android 11 Developer Preview bagi Google Pixel, kini Samsung pula dipercayai juga sedang menguji kemas kini Android 11.

Sumber ini telah ditemui melalui laman Geekbench yang memperlihatkan skor Galaxy S10+ di bawah sistem operasi Android 11, tambahan lagi varian global dengan cip pemproses Exynos 9820 digunakan dalam pengemaskinian kali ini.

Adakah penggguna Galaxy S10+ (Klik REVIU) akan menjadi peranti pertama menerima kemas kini Android 11? Buat masa ini semua maklumat masih tidak diketahui lagi, apa-apa kita nantikan berita selanjutnya.

14 Tips Wajib Tahu Pada Samsung Galaxy S10+, Wow Giler!!!


Terdedah! Spesifikasi Rasmi HUAWEI Mate 30 Pro!

Dua hari lagi siri HUAWEI Mate 30 akan diperlihatkan secara global di Munich, pelbagai pendedahan dikongsi di laman sesawang termasuk spesifikasi penuh yang dikhabarkan sebelum ini.

Terkini ada sumber memaparkan spesifikasi rasmi HUAWEI Mate 30 Pro, menerusi gambar tertiris boleh dipercayai Mate 30 Pro bakal menggunakan cip pemproses Kirin 990 7nm yang berprestasi tinggi.

Tambahkan lagi, konfigurasi kamera yang menjadi perbualan hangat memperlihatkan dwi kamera utama 40MP + 8MP + 3D ToF yang memfokuskan super HD kualiti serta rakaman video berkelajuan tinggi.

Kapasiti bateri Mate 30 pula adalah 4,200mAh sementara Mate 30 Pro adalah 4,500mAh, kedua-duanya turut menyokong pengecasan pantas 40W dan pengecasan pantas tanpa wayar 27W.

Semakin teruja dengan siri Mate 30 kali ini, bukan?! Sama-sama nantikan laporan terpantas dan terkini dari kami di Munich!


HONOR 10 Lite Kini Rasmi Di Malaysia – Harga Bermula RM749!

HONOR telahpun melancarkan peranti terbaharu mereka iaitu HONOR 10 Lite untuk pasaran tempatan, hari ini. Peranti yang hadir dengan rekaan menawan itu dilihat menyertakan beberapa ciri menarik disamping prestasi yang dilihat mengagumkan.

HONOR 10 Lite menampilkan rekaan skrin penuh bertakuk kecil (Drewdrop) pada saiz 6.21 inci dengan resolusi FHD bersama nisbah aspek 19.5:9. Paparan telefon pintar ini menawarkan nisbah skrin-ke-kerangka sebanyak 90%.

Ia dikuasakan oleh cip pemproses Kirin 710 dengan kelajuan Octa-core 2.2GHz, dan dipadankan dengan memori 3GB RAM bersama pilihan storan dalaman 32GB dan 64GB ROM. Ia turut disokong oleh GPU Turbo 2.0 yang mana mampu mengoptimumkan pengalaman permainan yang terbaik.

Selain itu, peranti tersebut juga didatangkan dengan dwi kamera utama yang menggabungkan lensa 13MP (f/1.8) + 2MP (f/2.4) yang menyokong teknologi AI-powered image stabilization (AIS) pada panel belakang.

Di samping turut dilengkapi kamera swafoto beresolusi 24MP (f/2.0) dengan sokongan 3D Portrait Lighting, kedua-duanya dikuasakan oleh teknologi kecerdasan buatan (AI).

Peranti HONOR 10 Lite didatangkan dengan bateri berkapasiti 3,400mAh melalui port pengecasan micro USB, dan ianya menggunakan antaramuka EMUI 9.0 yang berasaskan Android 9.0 Pie.

Ditawarkan dalam empat pilihan warna menarik iaitu Sky Blue dan Midnight Black untuk versi 3GB/32GB pada harga RM749, manakala warna Sapphire Blue dan Shiny Red untuk versi 3GB/64GB pada harga RM799.

Bagi yang berminat, model tersebut akan dijual secara rasmi pada 9 Januari 2019 bermula jam 10 pagi menerusi gedung beli belah atas talian, HiHonor dan Lazada!

Anda rasa RM 749 itu mahal? Jangan risau, anda boleh memiliki HONOR 10 Lite versi 32GB ROM dengan hanya RM699 sahaja! Harga kasih sayang ini hanya berlangsung selama sehari sahaja (9 Januari 2019)! Grab now!

Pembelian yang dibuat pada hari sama, akan berhak untuk penghantaran ekspress – menerima peranti pada hari yang sama! Bagaimanapun, pembelian harus dibuat sebelum jam 1 petang dan terhad kepada penghantaran di Lembah Klang sahaja.

**Pembelian yang dibuat selepas jam 1 petang, barang akan diterima pada keesokan hari. Terhad kepada 500 pembeli terawal.


Punca Bateri Samsung Galaxy Note 7 Bermasalah

Samsung berjanji bahawa mereka akan mengumumkan hasil siasatan mengenai masalah bateri di dalam Galaxy Note7 sekitar penghujung bulan ini. Walau bagaimanapun, Instrumental, sebuah syarikat yang membuat alat-alat kejuruteraan, mengambil inisiatif mencari punca kebakaran dan letupan bateri Galaxy Note7. Menurut hasil ujian mereka, punca utama masalah ini bukan dari bateri itu sendiri, tetapi berpunca dari reka bentuk dalaman Galaxy Note7 yang agresif. Firma itu mendapati bahawa reka bentuk phablet itu memampatkan bateri walaupun semasa operasi biasa.

Bateri smartphone terdiri daripada lapisan positif terdiri daripada lithium cobalt oxide, lapisan negatif grafit dan dua lapisan pemisah elektrolit daripada polimer. Lapisan yang terlalu nipis pada bateri Galaxy Note7 memungkinkan lapisan positif dan negatif bersentuhan lantas mengakibatkan kebakaran. Galaxy Note7 mempunyai parameter reka bentuk yang agresif bagi membolehkan Samsung memampatkan komponen yang hebat dan berspesifikasi tinggi di dalam ruang badan peranti yang terhad.

Menurut Instrumental, ruangan terhad tersebut menyebabkan bateri terpaksa beroperasi di dalam keadaan yang ekstrem lantas menyebabkan komponen dalaman bateri menjadi tidak stabil dan memaksa lapisan positif dan negatif bersentuhan.


Qualcomm Snapdragon 835, Dibina Atas Pemproses 10nm Samsung

Qualcomm baru sahaja memperkenalkan cip pemproses mereka yang dikenali sebagai Snapdragon 835. Cip ini melakar sejarah sebagai yang pertama dibina dengan pemproses 10nm, dan untuk mencapai kejayaan penghasilan cip generasi baru ini, Qualcomm bekerjasama dengan Samsung di mana syarikat Korea itu bertanggungjawab dalam pembangunan dan penghasilan pemproses 10nm.

Kelebihan pertama cip Snapdragon 835 bersaiz 10nm adalah ia mengurangkan penggunaan ruang, lantas membolehkan pengeluar memaksimakan ruang yang dijimatkan dengan komponen lain. Selain itu saiz mikro yang dimiliki membolehkan ia menggunakan sedikit sahaja kuasa untuk beroperasi, menurut Qualcomm, sebanyak 40% penjimatan kuasa boleh dicapai dengan cip ini. Paling penting sekali, Snapdragon 835 memberikan 27% tambahan kuasa pemproses berbanding sebelum ini.

Selain dari memperkenalkan cip terbaru, Qualcomm juga memberikan sedikit butiran berkenaan protokol cas terbaru mereka, QuickCharge 4. Protokol cas terbaru ini menawarkan kepantasan cas yang lebih baik berbanding QuickCharge 3.0. Bersama-sama protokol ini, Qualcomm memperkenalkan sistem keselamatan kuasa Innov 3.0 yang membolehkan kadar kuasa cas dikawal dan dipantau agar sentiasa berada dalam kondisi yang selamat.


GameAnalytics Menyertai Huawei Ecosystem sebagai Rakan Kongsi Platform Terkini

– Kit pembangunan perisian analitik permainan mudah alih ini kini tersedia kepada pembangun Huawei

SHENZHEN, China, 19 Mac 2021 /PRNewswire/ —  GameAnalytics, sebuah syarikat yang mengumpul, menyimpan dan menganalisis data prestasi untuk permainan mudah alih telah menyertai Huawei Ecosystem sebagai rakan kongsi platform terkini. SDK (Software Development Kit) tersebut kini tersedia kepada pembangun permainan mudah alih Huawei untuk pengintegrasian yang pantas dan mudah.

“Jangkauan platform Huawei, berserta kaedah analitik, operasi permainan dan pelaporan pendapatan pengiklanan kami menjadi suatu kombinasi hebat dan amat memudahkan kerja yang perlu dilakukan oleh pembangun untuk berjaya dengan saluran baharu yang menarik ini,” kata Ioana Hreninciuc, Ketua Pegawai Eksekutif GameAnalytics.

Membawa GameAnalytics kepada Pembangun Permainan Mudah Alih Huawei

Sebagai syarikat analitik terkemuka dalam industri untuk permainan mudah alih, GameAnalytics memperkasa para pembangun dengan membantu mereka membina pengalaman pengguna yang lebih menarik melalui pemahaman yang mendalam tentang metrik teras permainan mereka. GameAnalytics memberikan pemahaman yang penting untuk membantu pembangun memanfaatkan potensi permainan mudah alih mereka melalui pengumpulan, penganalisaan dan pembentangan data prestasi permainan. Ini merangkumi segala aspek yang bermula daripada metrik asas (seperti pengguna aktif, pengekalan dan masa bermain) hingga kepada analitik lanjutan tentang pendapatan iklan, mata wang maya dan tahap kemajuan.

Kerjasama ini membawa manfaat bersama kepada kedua-dua pihak; Huawei boleh terus mengembangkan ekosistemnya dengan lebih banyak rakan kongsi platform serta menyokong kejayaan para pembangun permainannya. Sementara GameAnalytics pula boleh memanfaatkan keupayaan teknologi Huawei, meningkatkan SDK Android untuk menyokong OAID (Huawei Ads Kit) pada kesemua peranti mudah alih. Ini membolehkan ekosistem pembangun permainan HMS untuk berintegrasi dengan platform yang membawa kepada analisis yang lebih mendalam dan terus mengembangkan permainan mereka.

Digunakan oleh hampir 100,000 pembangun dan lebih 63,000 studio di seluruh dunia, GameAnalytics menyokong sekitar 100,000 permainan aktif serta menyediakan data yang diperlukan untuk membantu pembangun mudah alih mencapai matlamat pertumbuhan mereka. GameAnalytics boleh diintegrasikan dengan mudah dalam masa kurang daripada 15 minit dan kaedah analitik terasnya adalah percuma dan akan terus dikekalkan sedemikian.

Huawei berhasrat untuk mewujudkan persekitaran yang terbuka dan selamat untuk kesemua pembangun dan rakan kongsi dalam Ekosistemnya. Dengan nilai-nilai ini, Huawei berharap dapat membantu para pembangun mendapatkan pemahaman yang berguna bagi permainan mudah alih mereka melalui kerjasama dengan GameAnalytics serta turut membantu GameAnalytics mencapai kejayaan melalui rangkaian global Huawei. Huawei dan GameAnalytics kini memperkenalkan analitik percuma kepada lebih 2.3 juta pembangun di seluruh dunia yang menjadikan komuniti pembangunan permainan ini inklusif dan boleh diakses oleh semua.

“Pasaran aplikasi Huawei, AppGallery adalah luas dan berkembang setiap hari. Bagi komuniti pembangun permainan kami, saluran baharu ini boleh menjadi sumber tambahan untuk pemain dan pendapatan yang dapat mempercepat portfolio permainan sedia ada mereka ke tahap keuntungan baharu,” kata Hreninciuc.

Tentang AppGallery – Antara 3 Pasaran Aplikasi Paling Popular di Dunia

AppGallery ialah sebuah ekosistem pintar dan inovatif yang membolehkan pembangun mencipta pengalaman unik untuk para pengguna. HMS Core unik kami membolehkan aplikasi diintegrasikan pada seluruh peranti yang berbeza, yang memberikan lebih banyak kemudahan serta pengalaman yang lebih lancar – ini merupakan sebahagian daripada strategi “1+8+N” kami yang lebih luas di Huawei.

Untuk maklumat lanjut, sila layari Huawei Partner Site dan laman web GameAnalytics SDK integration guide

Keywords: Electronics Gaming Computer Software Computer/Electronics Entertainment Mobile Entertainment Contracts Data Analytics


Pra-Tempahan Siri Samsung Galaxy Note 10 Bersama Maxis – Nikmati Hadiah Menarik Sebanyak RM1,159!

Siri Samsung Galaxy Note 10 telah rasmi diperkenalkan dengan pelbagai ciri-ciri menarik, di samping rekaan yang cukup menawan! Susulan perasmian peranti flagship ini, telco tempatan turut mengeluarkan pelan mereka dengan tawaran hadiah eksklusif sempena sesi pra-tempahan.

Sesi pra-tempahan Maxis kini dibuka sehingga 13 Ogos 2019 (5 petang), pelanggan yang membeli Note 10 akan mendapat sepasang Galaxy Buds, Protection Plus (extended warranty 1 tahun + one-time screen protection) dan wireless bateri pack yang bernilai sehingga RM1,058.

Manakala bagi anda yang membeli Note 10+, promosi “Beli 256GB Dapat 512GB” turut ditawarkan bersama Protection Plus dan wireless bateri pack yang bernilai sehingga RM1,159.


Teknologi Dan Fungsi Kamera 3D Pada iPhone 8?! Biar Betul?

Masih ada beberapa bulan sebelum Apple memperkenalkan iPhone 8, antara ciri yang dijangka akan diperkenalkan pada model tersebut adalah sistem sekuriti biometrik yang baru, paparan OLED dan lain-lain tambah baik.

Terbaru, ada satu lagi perkembangan menarik tentang iPhone 8 yang pastinya akan membuatkan peminat iPhone teruja. Apple dikatakan berkemungkinan besar akan membawakan modul dan teknologi kamera 3D pada iPhone 8. Apple sebenarnya sudah pun memiliki teknologi kamera 3D di dalam tangan mereka apabila beberapa tahun lalu mereka membeli PrimeSense, sebuah syarikat teknologi yang membangunkan teknologi tersebut.

Jika benar kamera 3D di dalam perancangan Apple, berkemungkinan besar kita akan melihat beberapa pengiktirafan dari segi teknologi pengecaman wajah dan juga augmented reality. Antara fungsi yang boleh dibangunkan dari teknologi tersebut adalah mengambil gambar 3D dan juga penghasilan objek 3D daripada objek nyata.


Android Nougat Rasmi Pada Peranti…Bukan Nexus

Pasti ramai sudah tahu berkenaan Android Nougat, ia merupakan versi sistem operasi Android terbaru dan kali ini Google melancarkannya dengan cara yang sedikit berbeza.

Pada kebiasaannya Google akan melengkapkan sistem operasi pada peranti Nexus, namun ini tidak berlaku buat Android Nougat. Sebelum ini kita pernah mendedahkah tarikh perlancaran LG V20, kini sudah pun diperkenalkan dan ia merupakan peranti baru pertama secara sah dilengkapi Android Nougat.

Selain dilengkapi Android Nougat, LG V20 juga hadir dengan pelbagai ciri menarik, salah satunya adalah setup dwi lensa pada kamera utama. Bukan lensa sahaja yang datang berpasangan pada model terbaru ini, malah pada panel hadapan anda dapat melihat satu ciri yang dahulu disertakan LG V10, iaitu dwi paparan. Pada bahagian atas skrin utama, anda dapat melihat informasi penting seperti masa, tarikh, notifikasi dan lain-lain dipamerkan pada skrin berasingan yang sentiasa aktif.

Spesifikasi lain LG V20 adalah ia dilengkapi skrin 5.7″ Quantum IPS QHD, pemproses Snapdragon 820, RAM sebesar 4GB dan ROM 64GB. Sistem audio peranti ini pula dilengkapi dengan DAC dan talaan Bang & Olufsen yang meningkatkan kualiti bunyi. Buat masa sekarang kita harus menunggu pengumuman dari LG tentang tarikh dan harga untuk pasaran Malaysia, buat sementara itu anda boleh ‘cuci mata’ dengan menonton video produk LG V20.